## Uredba o unutarnjem ustrojstvu Državne uprave za zaštitu i spašavanje

### NN 109/2011 (23.9.2011.), Uredba o unutarnjem ustrojstvu Državne uprave za zaštitu i spašavanje

VLADA REPUBLIKE HRVATSKE

2149

Na temelju članka 60. stavaka 1. i 2. Zakona o sustavu državne uprave (»Narodne novine«, br. 75/93, 92/96, 48/99, 15/2000, 127/2000, 59/2001, 199/2003 i 79/2007), Vlada Republike Hrvatske je na sjednici održanoj 3. kolovoza 2011. godine donijela

UREDBU

O UNUTARNJEM USTROJSTVU DRŽAVNE UPRAVE ZA ZAŠTITU I SPAŠAVANJE

I. OPĆA ODREDBA

Članak 1.

Ovom Uredbom uređuje se unutarnje ustrojstvo Državne uprave za zaštitu i spašavanje (u daljnjem tekstu: Državna uprava), nazivi unutarnjih ustrojstvenih jedinica i njihov djelokrug, poslovi i zadaci koji se u njima obavljaju, način upravljanja te okvirni broj državnih službenika i namještenika potrebnih za obavljanje poslova iz djelokruga Državne uprave, kao i druga pitanja od značenja za rad Državne uprave.

II. UNUTARNJE USTROJSTVO

Članak 2.

Za obavljanje poslova iz djelokruga Državne uprave ustrojavaju se unutarnje ustrojstvene jedinice u sjedištu i područni uredi za zaštitu i spašavanje za područje županija.

U sjedištu Državne uprave ustrojavaju se samostalne ustrojstvene jedinice i službe:

1. Kabinet ravnatelja

2. Državni centar 112

3. Odjel za međunarodnu suradnju

4. Odjel za unutarnju reviziju

5. Služba za civilnu zaštitu

6. Služba za vatrogastvo

7. Služba za sustav 112

8. Učilište vatrogastva i zaštite i spašavanja

9. Služba zajedničkih poslova.

Područni uredi za zaštitu i spašavanje ustrojavaju se za područje županija.

III. SAMOSTALNE USTROJSTVENE JEDINICE

1. KABINET RAVNATELJA

Članak 3.

Kabinet ravnatelja obavlja koordinacijske i protokolarne poslove, poslove odnosa s javnošću, kao i poslove unutarnjeg nadzora; poslove primjene i nadzora mjera i standarda informacijske sigurnosti; protokolarne poslove te poslove u svezi kontakata i komunikacije s Hrvatskim saborom, Vladom Republike Hrvatske, središnjim tijelima državne uprave, jedinicama lokalne i područne (regionalne) samouprave te fizičkim i pravnim osobama; koordinira izradu prijedloga Strateškog plana rada Državne uprave; provodi stručne, analitičko-razvojne, administrativne poslove i poslove pribavljanja dokumentacije od unutarnjih ustrojstvenih jedinica za službene potrebe ravnatelja i zamjenika ravnatelja; nositelj je promidžbenih aktivnosti Državne uprave u promicanju sustava zaštite i spašavanja; administrativne poslove za Stožer zaštite i spašavanja Republike Hrvatske; uređuje internet i intranet stranice Državne uprave; obavlja poslove nadzora te poslove u svezi evidentiranja i pohrane pošte s povjerljivim podacima.

U Kabinetu ravnatelja ustrojavaju se:

1.1. Odsjek za koordinaciju i unutarnju kontrolu

1.2. Odsjek za protokol i suradnju.

1.1. Odsjek za koordinaciju i unutarnju kontrolu

Članak 4.

Odsjek za koordinaciju i unutarnju kontrolu izrađuje prijedlog izvješća i plana rada Državne uprave na temelju izvješća i plana rada ustrojstvenih jedinica; prati izvršenje planova rada i koordinira aktivnosti ustrojstvenih jedinica Državne uprave te aktivnosti Državne uprave prema drugim državnim tijelima, jedinicama lokalne i područne (regionalne) samouprave i pravnim osobama; analitički prati aktivnosti u zaštiti i spašavanju i izrađuje izvješća i analize te obavlja druge stručne i administrativne poslove za službene potrebe ravnatelja i zamjenika ravnatelja; obavlja administrativne poslove za Stožer zaštite i spašavanja Republike Hrvatske; uređuje intranet stranice Državne uprave. Odsjek koordinira izradu prijedloga Strateškog plana rada Državne uprave.

Odsjek za koordinaciju i unutarnju kontrolu obavlja poslove unutarnje kontrole u Državnoj upravi, predlaže mjere za otklanjanje određenih propusta i nedjelotvornosti, prikuplja dokaze i predlaže pokretanje postupka za povredu službene dužnosti službenika i namještenika Državne uprave, provodi organizaciju i nadzor sigurnosti objekata i osoba Državne uprave, obavlja poslove primjene i nadzora mjera i standarda informacijske sigurnosti te surađuje s nadležnim tijelima u poslovima iz nadležnosti Odsjeka.

1.2. Odsjek za protokol i suradnju

Članak 5.

Odsjek za protokol i suradnju obavlja stručne, organizacijske i tehničke poslove protokola; nositelj je aktivnosti suradnje s drugim tijelima državne uprave i pravnim osobama i građanima u redovitim aktivnostima te surađuje s drugim službama prilikom provedbe izvanrednih mjera u slučaju velikih nesreća i katastrofa; organizira manifestacije, svečane sjednice i druge prigodne aktivnosti Državne uprave; obavlja poslove odnosa s javnošću; provodi marketinške projekte Državne uprave; nositelj je promidžbenih aktivnosti u promicanju sustava zaštite i spašavanja te sigurnog ponašanja i postupanja stanovništva; uređuje internetsku stranicu Državne uprave te usklađuje i nadzire njihovu pripremu u svim ustrojstvenim jedinicama.

2. DRŽAVNI CENTAR 112

Članak 6.

Državni centar 112 operativno-komunikacijski koordinira i provodi prijem, prikupljanje, analizu i obradu, prijenos i distribuciju izvješća, podataka, odluka, naloga i zapovijedi o svim vrstama opasnosti i mogućim posljedicama; u hitnim i izvanrednim situacijama operativno koordinira rad županijskih centara 112, tijela državne uprave, žurnih službi, pravnih i fizičkih osoba; obavješćuje i usmjerava obavijesti o opasnostima i događajima svim žurnim službama zaštite i spašavanja, građanima, nadležnim pravnim osobama i tijelima državne uprave; prikuplja hidrološke, meteorološke, seizmološke, radiološke, epidemiološke podatke i druge podatke o onečišćenju okoliša od mjerodavnih službi i tijela te prati stanje i promjene tih podataka; obavlja poslove komunikacijskog središta za vatrogasne intervencije na razini Republike Hrvatske; izrađuje standardne operativne postupke i komunikacijske protokole za rad Državnog centra 112; sudjeluje u vježbama zaštite i spašavanja u zemlji i inozemstvu; prikuplja, obrađuje i analizira podatke značajne za sustav zaštite i spašavanja; razmjenjuje informacije i podatke s drugim državama i međunarodnim organizacijama; nositelj je razvoja Nacionalnog središta za koordinaciju primanja i/ili upućivanja žurne pomoći u katastrofama; stručno podupire i pruža plansko – analitičku potporu stručnom kolegiju Državne uprave, Stožeru zaštite i spašavanja Republike Hrvatske i drugim tijelima državne uprave, u koordinaciji s Kabinetom ravnatelja sudjeluje u definiranju strateških ciljeva Državne uprave, pokazatelja uspješnosti i utvrđivanju rizika, sudjeluje u nadzoru provedbe postavljenih ciljeva te izvješćuje Kabinet ravnatelja o realizaciji.

U Državnom centru 112, koji se ustrojava kao odjel, ustrojavaju se:

2.1. Odsjek za operativne poslove

2.2. Odsjek za vatrogasno operativno središte

2.3. Odsjek za operativno planiranje i analitiku.

2.1. Odsjek za operativne poslove

Članak 7.

Odsjek za operativne poslove obavlja poslove operativnog dežurstva 24 sata dnevno, operativno – komunikacijski koordinira i provodi prijem, prikupljanje, obradu, objedinjavanje, prijenos i distribuciju izvješća, podataka, odluka, naloga i zapovijedi o svim vrstama opasnosti i mogućim posljedicama svim sudionicima sustava zaštite i spašavanja; komunikacijski koordinira rad županijskih centara 112, tijela državne uprave, žurnih službi, pravnih i fizičkih osoba; obavješćuje i usmjerava obavijesti o opasnostima i događajima svim žurnim službama zaštite i spašavanja, građanima, nadležnim pravnim osobama i tijelima državne uprave; kontinuirano prati tijek razvoja opasnosti; uzbunjuje i obavješćuje stanovništvo o nastanku opasnosti; izrađuje redovna i izvanredna dnevna (situacijska) izvješća; obavlja posredovanje u prijenosu informacija za potrebe organiziranih snaga zaštite i spašavanja, žurnih službi, tijela državne uprave; prikuplja hidrološke, meteorološke, seizmološke, radiološke, epidemiološke podatke i druge podatke o onečišćenju okoliša od mjerodavnih službi i tijela te prati stanje i promjene tih podataka; prima i dostavlja obavijesti o katastrofama odgovarajućim službama drugih država i međunarodnim organizacijama; vodi informacijsku bazu podataka o žurnim slučajevima, snagama, sredstvima i poduzetim mjerama u području zaštite i spašavanja; provodi kontrolu ispravnosti opreme centra; vodi propisane operativne dokumente centra.

2.2. Odsjek za vatrogasno operativno središte

Članak 8.

Odsjek za vatrogasno operativno središte je ustrojen za potrebe neprekidnog obavljanja operativno – komunikacijskih zadaća (24 sata na dan) glavnog vatrogasnog zapovjednika; priprema i provodi odluku glavnog vatrogasnog zapovjednika o angažiranju državne intervencijske vatrogasne postrojbe; prikuplja informacije o nastanku, tijeku i razvoju događaja u kojima sudjeluju vatrogasne snage te resursima na intervenciji; prati i koordinira rad vatrogasnih operativnih centara na razini lokalne i područne (regionalne) samouprave i obavlja poslove komunikacijskog središta za vatrogasne intervencije na razini Republike Hrvatske; zaprima, obrađuje i prosljeđuje zahtjeve o angažiranju dodatnih vatrogasnih snaga i resursa, usklađuje i prati aktivnosti primanja i/ili davanja pomoći pri gašenju velikih požara i drugih vatrogasnih intervencija; priprema podatke i podloge za izvješćivanje javnosti o požarima i drugim događajima (akcidentima i nesrećama) iz područja vatrogastva za koje nije proglašena katastrofa; vodi propisane evidencije; izrađuje izvješća o stanju, tijeku i provedbi intervencija; prikuplja podatke o intervencijama i obavlja njihovu statističku i preliminarnu analitički obradu; sudjeluje u izradi standardnih operativnih postupaka te postupa po istima. Po nalogu glavnog vatrogasnog zapovjednika, tijekom ljetne požarne sezone ili u drugim prigodama, Odsjek za vatrogasno operativno središte djeluje iz Centra za koordinaciju, vođenje i gašenje požara na priobalju (Divulje).

Glavni vatrogasni zapovjednik putem Odsjeka za vatrogasno operativno središte uzbunjuje i pokreće vatrogasne postrojbe, upravlja njihovim djelovanjem, nadzire obavljanje zadaća i koordinira aktivnosti u velikim vatrogasnim i ostalim intervencijama u kojima sudjeluju vatrogasne snage (zemaljske i zračne).

2.3. Odsjek za operativno planiranje i analitiku

Članak 9.

Odsjek za operativno planiranje i analitiku izrađuje standardne operativne postupke i operativno-radne dokumente za potrebe rada Državnog centra 112; prati provedbu i koordinira provedbe više standardnih operativnih postupaka, izrađuje komunikacijske protokole, planove i operativne dokumente; planove simulacijsko komunikacijskih vježbi zaštite i spašavanja; surađuje s komunikacijskim točkama drugih država i međunarodnih organizacija; nositelj je razvoja Nacionalnog središta za koordinaciju primanja i/ili upućivanja žurne pomoći u katastrofama; izrađuje prijedloge materijalno-tehničkog opremanja i financijskih potreba Državnog centra 112; prikuplja i skladišti podatke značajne za sustav zaštite i spašavanja; provodi statističke analize i analize prostornih podataka; ustrojava i ažurira baze podataka o kritičnoj infrastrukturi; prikuplja podatke iz drugih informacijskih sustava u Republici Hrvatskoj i inozemstvu; prikuplja i analizira podatke dobivene metodama daljinskog pronicanja; odgovoran je za aplikacije i baze podataka na poslužitelju za zemljopisno obavijesni sustav; pruža plansko – analitičku potporu stručnom kolegiju Državne uprave, Stožeru zaštite i spašavanja Republike Hrvatske i drugim tijelima državne uprave.

3. ODJEL ZA MEĐUNARODNU SURADNJU

Članak 10.

Odjel za međunarodnu suradnju koordinira izvršavanje poslova vezanih uz međunarodnu suradnju u području zaštite i spašavanja, a posebno stručne poslove vezane uz praćenje međunarodnih pravnih propisa u području zaštite i spašavanja, izradu nacrta međunarodnih sporazuma i drugih akata iz područja zaštite i spašavanja te poslove protokola za međunarodne aktivnosti Državne uprave. Izrađuje godišnji plan međunarodnih aktivnosti na temelju prijedloga svih ustrojstvenih jedinica i službi te prati njegovu provedbu, prati provedbu projekata Državne uprave koji se financiraju iz izvora Europske unije te pruža podršku u njihovoj provedbi, u koordinaciji s Kabinetom ravnatelja sudjeluje u definiranju strateških ciljeva Državne uprave, pokazatelja uspješnosti i utvrđivanju rizika, sudjeluje u nadzoru provedbe postavljenih ciljeva te izvješćuje Kabinet ravnatelja o realizaciji.

U području suradnje s Europskom unijom i NATO-om, koordinira izvršavanje poslova vezanih uz međunarodnu suradnju u području zaštite i spašavanja. U katastrofama operativno usklađuje djelovanje međunarodnih snaga u zaštiti i spašavanju na području Republike Hrvatske te koordinira prelazak državnih granica tijekom primanja i/ili pružanja međunarodne pomoći.

U Odjelu za međunarodnu suradnju se ustrojavaju:

3.1. Odsjek za multilateralnu suradnju i Europsku uniju

3.2. Odsjek za bilateralnu suradnju.

3.1. Odsjek za multilateralnu suradnju i Europsku uniju

Članak 11.

Odsjek za multilateralnu suradnju i Europsku uniju koordinira i aktivno sudjeluje u aktivnostima Državne uprave u multilateralnim okruženjima. Posebno prati i pokriva sudjelovanje predstavnika Državne uprave u tijelima Europske unije, NATO-a, Vijeća Europe, Ujedinjenih naroda, Vijeća Jugoistočne Europe za civilno-vojno upravljanje u krizama, Srednjeeuropskoj inicijativi i obavlja poslove u svezi suradnje Državne uprave s drugim organizacijama i regionalnim inicijativama, priprema i sudjeluje na sastancima u tijelima institucija Europske unije.

3.2. Odsjek za bilateralnu suradnju

Članak 12.

Odsjek za bilateralnu suradnju priprema, prati i provodi sve bilateralne aktivnosti s državama s kojima je potpisan bilateralni sporazum o suradnji kao i drugim državama. Priprema i prati provedbu svih potpisanih sporazuma i predlaže područja za daljnju suradnju. Posebno prati prekograničnu suradnju koju ostvaruju područni uredi za zaštitu i spašavanje.

Odsjek za bilateralnu suradnju osigurava usmeno i pismeno prevođenje za potrebe službenih i protokolarnih međunarodnih aktivnosti ravnatelja i zamjenika ravnatelja Državne uprave.

4. ODJEL ZA UNUTARNJU REVIZIJU

Članak 13.

Odjel za unutarnju reviziju provodi unutarnju reviziju za cjelokupnu Državnu upravu, daje stručna mišljenja i ima savjetodavnu ulogu u cilju poboljšanja poslovanja Državne uprave. Odjel procjenjuje sustave, procese i sustav unutarnjih kontrola na temelju procjene rizika; provodi unutarnje revizije u skladu s Međunarodnim standardima unutarnje revizije uz primjenu kodeksa strukovne etike unutarnjih revizora, smjernicama za obavljanje unutarnje revizije koje važe za javni sektor u Republici Hrvatskoj, te najboljom strukovnom praksom; testira, analizira i ocjenjuje sve poslovne funkcije iz nadležnosti Državne uprave; provodi pojedinačne unutarnje revizije i daje preporuke ravnatelju u svrhu postizanja veće učinkovitosti i djelotvornosti sustava; izrađuje strateške i godišnje te operativne planove unutarnje revizije; obavlja posebne revizije na zahtjev ravnatelja Državne uprave; obavlja reviziju korištenja sredstava Europske unije i drugih međunarodnih organizacija i institucija, izrađuje revizorska izvješća o obavljenim unutarnjim revizijama, prati provedbu preporuka navedenih u izvješćima iz prethodno obavljenih revizija; izrađuje periodična i godišnja izvješća o radu Odjela i dostavlja ih ravnatelju Državne uprave te nadležnim institucijama i osobama u skladu s važećim propisima; surađuje s Ministarstvom financija – Upravom za harmonizaciju unutarnje revizije i financijske kontrole, što uključuje i obvezu dostave strateških i godišnjih planova unutarnje revizije; prati i predlaže stalnu izobrazbu uposlenih unutarnjih revizora u skladu s Međunarodnim standardima unutarnje revizije; procjenjuje praćenje provedbe preporuka iz nalaza Državnog ureda za reviziju.

IV. SLUŽBE DRŽAVNE UPRAVE

5. SLUŽBA ZA CIVILNU ZAŠTITU

Članak 14.

Služba za civilnu zaštitu je nositelj planiranja i razvoja sustava civilne zaštite i usklađivanja njezinog djelovanja s operativnim snagama zaštite i spašavanja i drugim sudionicima u aktivnostima zaštite i spašavanja; neposredno rukovodi i zapovijeda snagama civilne zaštite u katastrofama i velikim nesrećama; sudjeluje u izradi standardnih operativnih postupaka zaštite i spašavanja i drugih propisa iz svoje nadležnosti, nositelj je izrade Procjene ugroženosti i Plana zaštite i spašavanja Republike Hrvatske; nositelj je usklađivanja posebnih državnih planova drugih sudionika u sustavu zaštite i spašavanja s Planom zaštite i spašavanja Republike Hrvatske; daje suglasnost na procjene ugroženosti i planove zaštite i spašavanja jedinica lokalne i područne (regionalne) samouprave; predlaže vrste i količine državnih robnih zaliha potrebnih za zaštitu i spašavanje; nadzire provedbu mobilizacije za potrebe civilne zaštite i zaštite i spašavanja te provedbu propisanih mjera i aktivnosti u zaštiti i spašavanju.

Služba za civilnu zaštitu prati stanje i pojave u području civilne zaštite; predlaže razvoj, programe i projekte usklađivanja planiranja, uporabe i djelovanja operativnih snaga u operacijama zaštite i spašavanja, organizira mjere za pripremu i osposobljavanje građana, pripadnika civilne zaštite i djelatnika zaduženih za zaštitu i spašavanje; nositelj je izrade operativnog plana civilne zaštite; predlaže i provodi opremanje i osposobljavanje postrojbi civilne zaštite te predlaže ravnatelju donošenje odluke o njihovoj pripravnosti, mobilizaciji i uporabi; utvrđuje mjerila za izgradnju, održavanje i korištenje skloništa, u koordinaciji s Kabinetom ravnatelja sudjeluje u definiranju strateških ciljeva Državne uprave, pokazatelja uspješnosti i utvrđivanju rizika, sudjeluje u nadzoru provedbe postavljenih ciljeva te izvješćuje Kabinet ravnatelja o realizaciji.

Služba za civilnu zaštitu sudjeluje u radu Stožera za zaštitu i spašavanje Republike Hrvatske, a nositelj je ustrojavanja i rada Zapovjedništva civilne zaštite Republike Hrvatske.

Radom Službe za civilnu zaštitu upravlja pomoćnik ravnatelja – zapovjednik civilne zaštite Republike Hrvatske. Zapovjednik civilne zaštite Republike Hrvatske ima zamjenika koji obavlja zadaće zamjenika u rukovođenju sustavom civilne zaštite za vrijeme pripremnih i operativnih aktivnosti kao i tijekom katastrofe ili velike nesreće.

U Službi za civilnu zaštitu se ustrojavaju:

5.1. Odjel za operativne, logističke i analitičke poslove civilne zaštite

5.2. Odjel za preventivne, planske i inspekcijske poslove.

5.1. Odjel za operativne, logističke i analitičke poslove civilne zaštite

Članak 15.

Odjel za operativne, logističke i analitičke poslove civilne zaštite obavlja upravne-organizacijske, operativno–logističke i analitičko-razvojne poslove usmjerene prvenstveno razvoju i postizanju potrebnih operativnih sposobnosti civilne zaštite; nositelj je izrade propisa u području svojih nadležnosti, izradi standardnih operativnih postupaka i dugoročnih planova razvoja operativnih sposobnosti civilne zaštite na svim razinama te sudjeluje u izradi smjernica razvoja zaštite i spašavanja u cjelini; sudjeluje u izradi Procjene ugroženosti i Plana zaštite i spašavanja Republike Hrvatske.

Odjel za operativne, logističke i analitičke poslove civilne zaštite koordinira suradnju i sudjelovanje snaga civilne zaštite s operativnim snagama zaštite i spašavanja i drugim sudionicima u aktivnostima zaštite i spašavanja te neposredno koordinira provođenje mjera civilne zaštite i ostalih mjera zaštite i spašavanja ljudi, dobara i okoliša, otklanjanja uzroka, neposrednih opasnosti i njihovih posljedica te sprječavanja nastajanja i širenja nesreća i katastrofa; predlaže i poduzima mjere za poboljšanje stanja, pripreme i izdaje obvezne upute o postupanju snaga civilne zaštite te predlaže upute za djelovanje ostalih snaga.

Odjel za operativne, logističke i analitičke poslove civilne zaštite je nositelj izrade prijedloga financijskih planova i planova nabave materijalnih sredstava civilne zaštite, posebno opremanja interventnih specijalističkih postrojbi civilne zaštite Državne uprave kao i tehničkih normativa materijalno tehničkih sredstava (u daljnjem tekstu: MTS) za opremanje postrojbi civilne zaštite; zajedno s državnim tijelom nadležnim za robne zalihe planira i upravlja s pričuvama opreme i sredstvima za pomoć i zbrinjavanje stanovništva posebno u zonskim skladištima Državne uprave.

Odjel za operativne, logističke i analitičke poslove civilne zaštite nadzire provedbu pripravnosti, mobilizacije i uporabe civilne zaštite, provedbe priprema i provođenja obuke i osposobljavanja snaga civilne zaštite i drugih sudionika zaštite i spašavanja; sudjeluje u provedbi upravnog nadzora nad radom odjela za zaštitu i spašavanje u područnim uredima za zaštitu i spašavanje; nositelj je razmatranja te predlaganja davanja ili traženja međunarodne pomoći u zaštiti i spašavanju. Odjel stručno i logistički podupire rad Zapovjedništva civilne zaštite Republike Hrvatske. Odjel sudjeluje u provedbi međunarodnih aktivnosti u području zaštite i spašavanja.

Odjel za operativne, logističke i analitičke poslove civilne zaštite prikuplja podatke te ustrojava baze i evidencije o snagama civilne zaštite (stožeri i zapovjedništva, postrojbe civilne zaštite, povjerenici, voditelji skloništa) o objektima i infrastrukturi od značaja za izradu procjena ugroženosti i planova zaštite i spašavanja, o nesrećama i katastrofama u zemlji i u svijetu te obavlja poslove njihove raščlambe i analize.

U Odjelu za operativne, logističke i analitičke poslove civilne zaštite se ustrojavaju:

5.1.1. Odsjek za operativne i logističke poslove civilne zaštite

5.1.2. Odsjek za analitičke poslove i razvoj civilne zaštite.

5.1.1. Odsjek za operativne i logističke poslove civilne zaštite

Članak 16.

Odsjek za operativne i logističke poslove civilne zaštite sudjeluje u pripremi propisa iz svoje nadležnosti; provodi zadaće rukovođenja snagama civilne zaštite i koordinacije sudjelovanja istih s drugim operativnih snagama i sudionicima zaštite i spašavanja; obavlja složene poslove pripreme i koordinacije provedbe evakuacije ljudi i materijalnih dobara i zbrinjavanja ugroženih i nastradalih u smislu njihovog upućivanja, prihvaćanja, smještaja, zdravstvene i socijalne skrbi, osiguranja vode, hrane, odjeće i drugo. Izrađuje prijedlog ustroja, opremanja i osposobljavanje snaga civilne zaštite; obavlja poslove u svezi mobilizacije i angažiranja postrojbi civilne zaštite te angažiranja snaga i sredstava civilne zaštite u pružanju humanitarne pomoći susjednim i drugim državama; nositelj je koordinacije planiranja, pripreme i provedbe osposobljavanja snaga civilne zaštite te sudjeluje u osposobljavanju ostalih sudionika zaštite i spašavanja.

Odsjek za operativne i logističke poslove civilne zaštite provodi poslove i zadaće vezane uz osnivanje i ustrojavanje pričuvnih interventnih specijalističkih postrojbi civilne zaštite; nositelj je mobilizacijskih postupaka i pozivanja (mobilizacije) snaga civilne zaštite, utvrđuje osposobljenost postrojbi civilne zaštite te predlaže izradu propisa u svezi načina pozivanja (mobilizacije) kao i ukupne opremljenosti postrojbi civilne zaštite (materijalne formacije).

Odsjek za operativne i logističke poslove civilne zaštite obavlja stručne poslove koji se odnose na upravljanje operativnim snagama civilne zaštite na svim razinama, utvrđuje i neposredno provodi posebne mjere zaštite i spašavanja ljudi, dobara i okoliša, izrađuje prijedloge financijskog plana potreba i plana nabave opreme i sredstava za specijalističke postrojbe civilne zaštite Državne uprave te provodi koordinaciju nabave opreme i sredstava, njihove raspodjele, skladištenja i održavanja; izrađuje naputke koji se odnose na skrb o pohranjivanju, servisiranju, održavanju i pravilnom korištenju opreme i drugih materijalno-tehničkih sredstava civilne zaštite i sustava zaštite i spašavanja u cjelini, pogotovo MTS-a u pričuvi zonskih skladišta Državne uprave. Odsjek u stručnom i tehničkom smislu podupire rad Zapovjedništva civilne zaštite Republike Hrvatske.

5.1.2. Odsjek za analitičke poslove i razvoj civilne zaštite

Članak 17.

Odsjek za analitičke poslove i razvoj civilne zaštite kontinuirano prati, analizira stanje i promjene u sustavima civilne zaštite i zaštite i spašavanja u zemlji i inozemstvu. Obavlja raščlambu stanja organiziranosti, operativne spremnosti, osposobljenosti snaga civilne zaštite te vodi personalne i materijalno tehničke evidencije (evidenciju postrojbi civilne zaštite, povjerenika civilne zaštite, voditelja skloništa, stožera i zapovjedništava civilne zaštite te svih materijalno tehničkih sredstava civilne zaštite). Analitički određuje personalne, materijalne i financijske resurse koji nedostaju te izrađuje analitički pregled potrebnih godišnjih financijsko-materijalnih sredstava. Na temelju analize stanja predlaže mjere za poboljšanje stanja i izrađuje smjernice i prioritete i planove razvoja sustava civilne; izrađuje operativne upute i mjere koje treba poduzeti radi optimalnog korištenja raspoloživih resursa. Nositelj je izrade dugoročnog plana razvoja sustava civilne zaštite i sudjeluje u izradi smjernica za razvoj sustava zaštite i spašavanja u cjelini.

Odsjek za analitičke poslove i razvoj civilne zaštite ustrojava baze i evidencije i prikuplja podatke o objektima i infrastrukturi od značaja za izradu procjena ugroženosti i planova zaštite i spašavanja; Odsjek prikuplja podatke, ustrojava baze i evidencije o nesrećama i katastrofama u zemlji kao i velikim nesrećama i katastrofama u svijetu te obavlja poslove raščlambe njihovih posljedica i postupaka sudionika intervencija, posebno snaga civilne zaštite. Iste objedinjuje i analitički obrađuje po kategorijama, vremenu i prostoru, te ih obrađuje u mjesečne i godišnje biltene. Odsjek analizira aktualne događaje iz nadležnosti Službe te ih priprema za obavješćivanje javnosti i medijsko prezentiranje. Izrađuje stručne članke na bazi analitički obrađenih podataka o stanju sustava i događaja te ih objavljuje u stručnim glasilima i web-stranici Državne uprave.

Odsjek za analitičke poslove i razvoj civilne zaštite u stručnom i tehničkom smislu podupire rad Zapovjedništva civilne zaštite Republike Hrvatske, prati aktualne događaje te kontinuirano vrši njihovu evidenciju i analizu i predlaže poduzimanje mjera iz nadležnosti Zapovjedništva civilne zaštite Republike Hrvatske; priprema i osigurava analitičke podloge – karte, mape, evidencije za rad Zapovjedništva.

5.2. Odjel za preventivne, planske i inspekcijske poslove

Članak 18.

Odjel za preventivne, planske i inspekcijske poslove je nositelj izrade prijedloga propisa, planova i drugih dokumenata iz područja civilne zaštite; nositelj je izrade i predlaže Procjenu ugroženosti i Plan zaštite i spašavanja za područje Republike Hrvatske i metodologiju za njihovu izradu; koordinira postupke usklađivanja posebnih državnih planova drugih sudionika s Planom zaštite i spašavanja za područje Republike Hrvatske; nositelj je razvoja svih preventivnih mjera za smanjivanje rizika od velikih nesreća i katastrofa; u okviru svojih nadležnosti nositelj je suradnje sa središnjim i drugim tijelima državne uprave, pravnim osobama i udrugama, jedinica lokalne i područne (regionalne) samouprave, spasilačkim službama i građanima; sudjeluje u izradi prijedloga zakonskih i drugih propisa te međunarodnih ugovora u području zaštite i spašavanja i prati njihovu provedbu; priprema izvješća i stručne materijale, sudjeluje u izradi planova razvoja civilne zaštite te smjernica i prioriteta razvoja sustava zaštite i spašavanja u cjelini.

Odjel za preventivne, planske i inspekcijske poslove sudjeluje u provedbi zadaća otklanjanja uzroka i neposrednih opasnosti te sprječavanja nastajanja i širenja prirodnih i tehničko-tehnoloških nesreća i katastrofa, kao i ublažavanja i uklanjanja njihovih posljedica; usklađuje propise na području civilne zaštite s drugim propisima o sprečavanju velikih nesreća i zaštiti okoliša; izdaje upute, ocjene i mišljenja na planske dokumente civilne zaštite jedinica lokalne i područne (regionalne) samouprave; pokreće inicijative i predlaže prioritete u provođenju promjena i prilagodbi organizacije civilne zaštite Republike Hrvatske i Europske unije, predlaže koncept sustava zaštite i spašavanja; izdaje upute o postupanju i nositelj je izrade standardnih operativnih postupaka vezanih uz postupanje u prirodnim i tehničko-tehnološkim nesrećama; sudjeluje u izradi i provedbi planova obuke i osposobljavanja u sustavu zaštite i spašavanja; obavlja poslove u svezi ostvarivanja prava pripadnika civilne zaštite; obavlja stručne poslove u svezi planiranja, gradnje, uređenja, održavanja i organiziranja korištenja skloništa i drugih objekata pogodnih za sklanjanje stanovništva te surađuje s tijelima jedinica lokalne samouprave u svezi osiguranja uvjeta za sklanjanje; pruža stručnu pomoć i nositelj je provedbe upravnog nadzora u odjelima za preventivu, planiranje i nadzor područnih ureda za zaštitu i spašavanje; planira i provodi inspekcijski nadzor nad provedbom odredbi Zakona o zaštiti i spašavanju; sudjeluje u aktivnostima međunarodne suradnje u području zaštite i spašavanja.

U Odjelu za preventivne, planske i inspekcijske poslove se ustrojavaju:

5.2.1. Odsjek za preventivno–planske poslove

5.2.2. Odsjek za inspekcijske poslove.

5.2.1. Odsjek za preventivo-planske poslove

Članak 19.

Odsjek za preventivo-planske poslove je nositelj izrade Procjene ugroženosti i Plana zaštite i spašavanja za područje Republike Hrvatske te usklađivanja posebnih državnih planova drugih sudionika s Planom zaštite i spašavanja za područje Republike Hrvatske; predlaže metodologiju za izradu procjena ugroženosti i planova zaštite i spašavanja i kriterije i uvjete za izradu vanjskih i operativnih planova, usklađuje propise na području civilne zaštite s propisom o sprečavanju velikih nesreća koje uključuju opasne tvari; planira sukladnost rješenja između funkcionalnih nositelja u slučaju tehničko-tehnoloških nesreća; daje upute i mišljenja na operativne planove; izdaje upute, ocjene i mišljenja na planske dokumente civilne zaštite jedinica lokalne i područne (regionalne) samouprave; koordinira suradnju s tijelima jedinica lokalne i područne (regionalne) samouprave, tijelima državne uprave, sudjeluje u bilateralnoj suradnji i surađuje s predstavnicima međunarodnih organizacija, spasilačkim službama i građanima i operativnim snagama zaštite i spašavanja; sudjeluje u pripremama i provođenju vježbi civilne zaštite; prati stanja, razvojne tendencije i procese, pokreće inicijative i predlaže prioritete u provođenju promjena i prilagodbi organizacije civilne zaštite Republike Hrvatske i Europske unije; predlaže koncept sustava zaštite i spašavanja, sudjeluje u pripremi i provodi programe osposobljavanja; sudjeluje u provedbi zadaća otklanjanja uzroka i neposrednih opasnosti te sprječavanja nastajanja i širenja prirodnih i tehničko-tehnoloških nesreća, kao i ublažavanja i uklanjanja njihovih posljedica; izdaje upute o postupanju, sudjeluje u izradi standardnih operativnih postupaka vezanih uz postupanje u prirodnim i tehničko-tehnološkim nesrećama i predlaže potrebne snage za djelovanje, obavlja stručne poslove u svezi planiranja, gradnje, uređenja, održavanja i organiziranja korištenja skloništa i drugih objekata pogodnih za sklanjanje stanovništva.

5.2.2. Odsjek za inspekcijske poslove

Članak 20.

Odsjek za inspekcijske poslove provodi inspekcijski nadzor nad provedbom odredbi Zakona o zaštiti i spašavanju i podzakonskih akata donesenih na temelju Zakona; provodi upravni postupak u prvom stupnju u svezi inspekcijskih nadzora; sudjeluje u izradi kriterija za izradu operativnih planova, daje upute i mišljenja na operativne planove, sudjeluje u postupku davanja suglasnosti na procjene ugroženosti jedinica lokalne i područne (regionalne) samouprave i valoriziranju planova zaštite i spašavanja jedinica lokalne i područne (regionalne) samouprave; sudjeluje u provođenju IPA projekata iz područja nadležnosti Državne uprave po pitanju standardiziranja djelovanja inspekcije u području zaštite i spašavanja i koordiniranim inspekcijama (inspektorima zaštite okoliša i inspekcijama drugih središnjih tijela državne uprave); sudjeluje u usklađivanju i predlaganju propisa u području zaštite i spašavanja.

6. SLUŽBA ZA VATROGASTVO

Članak 21.

Služba za vatrogastvo obavlja operativne, stručne i upravne poslove iz područja vatrogastva i zaštite od požara; kreira strategiju ustroja i organiziranosti vatrogasne djelatnosti u sustavu zaštite i spašavanja. Predlaže mjere i aktivnosti za zaštitu ljudi i imovine ugroženih požarom; planira, organizira i provodi mjere za pripremu i provedbu osposobljavanja i usavršavanja pripadnika vatrogasnih postrojbi i drugih sudionika koji sudjeluju u vatrogasnim intervencijama; priprema prijedloge i nacrte općih i provedbenih akata iz područja vatrogastva; izrađuje standardne operativne postupke u vatrogastvu i sudjeluje u izradi standardnih operativnih postupaka zaštite i spašavanja; sudjeluje u izradi procjene ugroženosti i planova zaštite i spašavanja iz područja vatrogastva; daje prethodno mišljenje na dio procjene ugroženosti od požara koje se odnosi na ustroj i opremanje vatrogasne postrojbe kroz minimalna mjerila; obavlja inspekcijski nadzor provedbe propisa i propisanih mjera i aktivnosti iz područja vatrogastva; obavlja stručni nadzor nad radom vatrogasnih postrojbi, vodi propisane očevidnike, baze podataka; planira i predlaže nabavu i koristi se državnim robnim zalihama za potrebe vatrogastva.

Služba za vatrogastvo je nositelj koordiniranja, praćenja i usmjeravanja operativnog djelovanja sudionika (središnjih tijela državne uprave nadležnih za pojedine segmente djelovanja u vatrogasnim intervencijama, pravnih osoba i drugih sudionika koji se uključuju u vatrogasne intervencije sukladno odgovarajućim planovima); neposredno zapovijeda vatrogasnim postrojbama te upravlja i rukovodi vatrogasnim intervencijama. Služba planira potrebne resurse za provedbu intervencija na temelju planova i programa; prikuplja i analizira podatke o uporabi i primjeni vatrogasne opreme i tehnike; izrađuje i predlaže minimalne standarde za djelotvorno funkcioniranje sustava vatrogastva; predlaže tipizaciju opreme, uređaja, tehnike i sredstava za potrebe vatrogastva; sudjeluje u pripremi izdavanja propisanih uvjerenja, potvrda, certifikata; priprema i izrađuje planove, izvješća, biltene, karte i druge pisane dokumente; u koordinaciji s Kabinetom ravnatelja sudjeluje u definiranju strateških ciljeva Državne uprave, pokazatelja uspješnosti i utvrđivanju rizika, sudjeluje u nadzoru provedbe postavljenih ciljeva te izvješćuje Kabinet ravnatelja o realizaciji.

Služba za vatrogastvo priprema, izrađuje i provodi Program aktivnosti u provedbi posebnih mjera zaštite od požara od interesa za Republiku Hrvatsku (u dijelu operativne provedbe iz područja vatrogastva) i Financijski plan provedbe istog; prati, priprema i predlaže podloge za sustavno plansko opremanje vatrogastva odgovarajućim specijalnim vozilima prikladnim i za druge poslove iz područja zaštite i spašavanja, obavlja i druge stručne, savjetodavne i administrativne poslove iz područja vatrogastva i zaštite i spašavanja te poslove po nalogu ravnatelja.

Radom Službe za vatrogastvo upravlja pomoćnik ravnatelja – glavni vatrogasni zapovjednik Republike Hrvatske. Glavni vatrogasni zapovjednik Republike Hrvatske ima zamjenika i pomoćnike sukladno posebnim propisima.

U Službi za vatrogastvo se ustrojavaju:

6.1. Odjel za operativne poslove vatrogastva i analitiku

6.2. Odjel za planiranje, preventivu i nadzor

6.3. Odjel državne intervencijske postrojbe sa sjedištem u Splitu.

6.1. Odjel za operativne poslove vatrogastva i analitiku

Članak 22.

Odjel za operativne poslove vatrogastva i analitiku obavlja sve stručne, planske, operativne i tehničke poslove vezane uz stanje organiziranosti, operativne spremnosti i osposobljenosti za djelovanje vatrogasnih postrojbi, poglavito za intervencije na požarima otvorenog prostora te provedbu vatrogasne djelatnosti u slučaju katastrofa, velikih nesreća i akcidenata s opasnim tvarima, predlaže i poduzima mjere i aktivnosti za poboljšanje stanja i organiziranosti vatrogastva u Republici Hrvatskoj.

Odjel za operativne poslove vatrogastva i analitiku obavlja poslove analitičkog praćenja vatrogasnih intervencija, stanja vatrogasne tehnike i kadrova; daje prijedloge mjera koje treba poduzeti radi optimalnog korištenja ljudskih i materijalno-tehničkih resursa u konkretnim situacijama; prikuplja, izrađuje, ažurira i prilagođava kartografske podloge za vođenje vatrogasnih intervencija; izrađuje biltene i druge stručne materijale za potrebe Službe.

Odjel za operativne poslove vatrogastva i analitiku izrađuje prijedloge i provodi uvođenje u operativnu uporabu novih načina rada, metoda i postupaka, sredstava, tehnologija, tipova i/ili vrsta tehnike; ustrojava i vodi evidencije i baze podataka o vatrogasnim intervencijama, tehnici, opremi, sredstvima i kadrovima; potiče, prati i nadzire organiziranje tečajeva, seminara i drugih oblika stručnog i specijalističkog usavršavanja vatrogasaca; osposobljava i uvježbava operativne snage i rukovodeće strukture u vatrogastvu; priprema, organizira i provodi pokazne vježbe uz sudjelovanje svih sudionika u akcijama gašenja požara i zaštite i spašavanja; utvrđuje tjelesnu spremnost i osposobljenost kao i opremljenost pojedinaca i vatrogasnih postrojbi za velike intervencije.

Odjel za operativne poslove vatrogastva i analitiku kod velikih intervencija obavlja koordinaciju i rukovođenje operativnim snagama u gašenju požara i drugim događajima iz područja vatrogastva za koje nije proglašena katastrofa; planira i predlaže standardne operativne postupke operativnih snaga u velikim intervencijama; skrbi o popuni operativnih snaga potrebnom osobnom i skupnom opremom i sredstvima.

U Odjelu za operativne poslove vatrogastva i analitiku se ustrojavaju:

6.1.1. Odsjek za operativne poslove vatrogastva

6.1.2. Odsjek za analitiku vatrogastva.

6.1.1. Odsjek za operativne poslove vatrogastva

Članak 23.

Odsjek za operativne poslove vatrogastva obavlja sve planske, stručne, tehničke i operativne poslove vezane uz organiziranost, osposobljenost, operativnu spremnost i opremljenost vatrogasnih postrojbi; predlaže i provodi mjere i aktivnosti za poboljšanje organiziranosti i operativne spremnosti vatrogasnih postrojbi; na temelju analiza intervencija, skrbi o optimalnoj iskorištenosti ljudskih i materijalno-tehničkih resursa, priprema postupke za korištenje kartografskih podloga za učinkovito vođenje vatrogasnih intervencija; istražuje i uvodi u uporabu nove načine i metode rada i postupaka, sredstava, tehnike; planira, organizira i provodi teorijsko i praktično osposobljavanje, uvježbavanje i opremanje vatrogasnih snaga te utvrđuje tjelesnu spremnost, osposobljenost i opremljenost pojedinaca i vatrogasnih postrojbi; priprema, organizira i provodi pokazne vježbe; koordinira i rukovodi operativnim snagama za gašenje požara kod velikih i složenijih intervencija i drugih događaja za koje nije proglašena katastrofa; izravno vodi intervencije po nalogu glavnog vatrogasnog zapovjednika; prati i koordinira operativni rad vatrogasnih organizacija na razini lokalne i područne (regionalne) samouprave; obrađuje i prosljeđuje odluke i zahtjeve o angažiranju dodatnih vatrogasnih snaga, potrebne tehnike, opreme, uređaja i sredstava za pružanje pomoći pri gašenju velikih požara i drugih vatrogasnih intervencija; prati stanje i organizira optimalnu uporabu zračnih snaga u intervencijama; usklađuje i prati aktivnosti primanja i/ili davanja pomoći, tijekom složenih vatrogasnih intervencija sudjeluje u radu zapovjedništava; planira, predlaže i izrađuje standardne operativne postupke operativnih snaga.

6.1.2. Odsjek za analitiku vatrogastva

Članak 24.

Odsjek za analitiku vatrogastva prati i analizira stanje i promjene u sustavu vatrogastva u zemlji i inozemstvu, prikuplja, pohranjuje i raščlanjuje podatke o organiziranosti, osposobljenosti i operativne spremnosti, stanju opreme, tehnike, sredstava i kadrova vatrogasnih postrojbi; prikuplja i obrađuje informacije o nastanku, tijeku, utrošenim resursima, posljedicama događaja i postupcima sudionika u vatrogasnim intervencijama i drugim događajima u kojima sudjeluju vatrogasne snage i tehnika; objedinjuje i analitički obrađuje intervencije po kategorijama, vremenu i prostoru, predlaže mjere za poboljšanje učinkovitosti; izrađuje izvješća o intervencijama i biltene; sudjeluje u izradi standardnih operativnih postupaka; prati i analizira provedbu Programa aktivnosti u provedbi posebnih mjera zaštite od požara od interesa za Republiku Hrvatsku te izrađuje izvješća o provedbi operativnih i drugih aktivnosti iz nadležnosti Službe.

Odsjek za analitiku vatrogastva analizira aktualne događaje iz nadležnosti Službe te ih priprema za obavješćivanje javnosti i medijsko prezentiranje. Izrađuje stručne članke na bazi analitički obrađenih podataka o stanju sustava i događaja te ih objavljuje u stručnim glasilima i web-stranici Državne uprave.

6.2. Odjel za planiranje, preventivu i nadzor

Članak 25.

Odjel za planiranje, preventivu i nadzor obavlja stručne, upravno-inspekcijske, tehničke i planske poslove vezane uz poboljšanje stanja organiziranosti, operativne spremnosti i opremljenosti vatrogasnih postrojbi; prati stanje i pojave u području vatrogastva; predlaže i poduzima mjere i aktivnosti za poboljšanje stanja; izrađuje i daje upute o postupanju; skrbi o provođenju utvrđenih zadaća; pruža stručnu pomoć i nadzire rad područnih ureda u obavljanju poslova iz svog djelokruga; izrađuje standardne operativne postupke za postupanje u vatrogasnim intervencijama i propise iz svog područja te prati njihovu provedbu; za potrebe složenih vatrogasnih intervencija planira i predlaže angažiranje potrebnih ljudskih i materijalno-tehničkih resursa i planira potrebnu logističku potporu operativnim snagama; planira i predlaže nabavu sredstava, opreme i tehnike; u okviru svojih nadležnosti surađuje s drugim središnjim tijelima državne uprave i pravnim osobama.

Odjel za planiranje, preventivu i nadzor obavlja upravni i inspekcijski nadzor nad provedbom zakona i podzakonskih akata i surađuje s inspekcijom zaštite od požara Ministarstva unutarnjih poslova; provodi stručni nadzor nad stručnim radom vatrogasnih postrojbi, stanjem, osposobljenosti i opremljenosti vatrogasnih postrojbi; predlaže i nadzire provedbu mjera za otklanjanje utvrđenih nedostataka; provodi nadzor uporabe uređaja, strojeva i tehničkih sredstava u vatrogasnim postrojbama; planira, priprema i provodi tehničku potporu vježbama združenog djelovanja vatrogasnih postrojbi i drugih sudionika u vatrogasnim intervencijama; planira, priprema i organizira stručne seminare, savjetovanja i skupove sa zapovjednim vatrogasnim kadrom i drugim subjektima; izrađuje procjene i planove optimalne uporabe vatrogasnih resursa; planira i predlaže sustav djelotvorne popune sredstvima, opremom i tehnikom u slučaju potrebe većeg angažiranja postojećih resursa; priprema i izrađuje tehničke i stručne podloge za nabavu specijalnih višenamjenskih vozila i specifične opreme za potrebe vatrogastva i sustava zaštite i spašavanja, prati svjetska iskustva u razvoju novih tehnologija, metoda i načina gašenja; provodi razmjenu znanstvenih i tehničkih podataka i informacija važnih u području zaštite od požara i vatrogastva; surađuje s drugim pravnim subjektima pri razvitku, proizvodnji, tipizaciji, standardizaciji i certificiranju tehnike, opreme i sredstava; izrađuje planske i normativne akte koji proizlaze iz zakonskih i podzakonskih propisa iz područja vatrogastva; izrađuje dugoročne planove razvoja vatrogastva; koordinira primjenu zakonskih normi u vatrogastvu.

Odjel za planiranje, preventivu i nadzor priprema postupke za eksperimentalno i praktično uvođenje u operativnu uporabu tehnike, novih tehnologija, metoda i postupaka u vatrogastvu; skrbi o popunjavanju operativnih snaga potrebnom opremom i sredstvima; ispituje i utvrđuje stanje tehnike, opreme i sredstava; surađuje s drugim pravnim subjektima pri razvitku i proizvodnji specijalne i specijalističke tehnike, opreme i sredstava; sudjeluje u radu stručnih komisija za normizaciju i mjeriteljstvo; vodi propisane evidencije i baze podataka iz svog djelokruga rada.

Odjel za planiranje, preventivu i nadzor sudjeluje u izradi dugoročnih planova razvoja sustava zaštite i spašavanja na svim razinama; sudjeluje u koordiniranju suradnje s pravnim osobama, središnjim tijelima državne uprave, tijelima jedinica lokalne i područne (regionalne) samouprave, spasilačkim službama i građanima koji, sukladno propisima o zaštiti i spašavanju, dostavljaju podatke i obavijesti. Odjel izrađuje stručne elaborate, programe, projekte, izvješća i analize.

U Odjelu za planiranje, preventivu i nadzor se ustrojavaju:

6.2.1. Odsjek za planiranje i preventivu

6.2.2. Odsjek za nadzor i inspekcijske poslove.

6.2.1. Odsjek za planiranje i preventivu

Članak 26.

Odsjek za planiranje i preventivu obavlja poslove planiranja, stručne, tehničke i logističke poslove vezane uz poboljšanje stanja organiziranosti, operativne spremnosti i opremljenosti vatrogasnih postrojbi; izrađuje standardne operativne postupke za postupanje u vatrogasnim intervencijama i propise iz svog područja te prati njihovu provedbu; za potrebe velikih intervencija planira i predlaže angažiranje potrebnih ljudskih i materijalno – tehničkih resursa i planira potrebnu logističku potporu operativnim snagama; planira i predlaže nabavu sredstava, opreme i tehnike; surađuje s drugim središnjim tijelima državne uprave i pravnim osobama.

Odsjek za planiranje i preventivu planira, priprema i organizira stručne seminare, savjetovanja i skupove sa zapovjednim vatrogasnim kadrom i drugim potrebnim subjektima; razvija sustav djelotvorne popune sredstvima, opremom i tehnikom u slučaju potrebe većeg angažiranja postojećih resursa; priprema i izrađuje tehničke i stručne podloge za nabavu specijalnih višenamjenskih vozila i specifične opreme za potrebe vatrogastva i sustava zaštite i spašavanja; prati svjetska iskustva u razvoju novih tehnologija, metoda i načina gašenja; izrađuje planske i normativne dokumente vezanih uz vatrogastvo.

6.2.2. Odsjek za nadzor i inspekcijske poslove

Članak 27.

Odsjek za nadzor i inspekcijske poslove obavlja poslove inspekcijskog nadzora nad provedbom zakona i podzakonskih propisa iz područja vatrogastva koji se odnose na zakonitost rada i postupanja vatrogasnih postrojbi, rješavanje u upravnim stvarima iz područja vatrogastva, djelotvornost, ekonomičnost i svrhovitost rada, svrhovitost unutarnjeg ustroja te osposobljenost i opremljenost vatrogasaca i vatrogasnih postrojbi za intervencije; predlaže i nadzire provedbu mjera za otklanjanje utvrđenih nedostataka; provodi upravni postupak iz nadležnosti Odsjeka; prikuplja potrebne podatke i informacije radi utvrđivanja činjenica i analize stanja u području vatrogastva; izrađuje stručne podloge, elaborate, studije za donošenje mjera, radnji i propisa za poboljšanje stanja i organizacije cjelokupnog vatrogastva; predlaže propise iz područja vatrogastva.

6.3. Odjel državne intervencijske postrojbe

Članak 28.

Odjel državne intervencijske postrojbe obavlja sve stručne, planske, operativne i tehničke poslove vezane uz pripremu i postizanje pune operativne spremnosti, opremljenosti i osposobljenosti, izravno djeluje u vatrogasnim intervencijama – prvenstveno pri gašenju požara otvorenoga prostora, pruža neposrednu tehničku pomoć i osigurava dodatne sposobnosti i resurse u slučaju katastrofa, velikih nesreća i akcidenata s opasnim tvarima na teritoriju Republike Hrvatske.

Odjel državne intervencijske postrojbe, na temelju zakonskih ovlasti i odgovornosti, u suradnji s Učilištem vatrogastva i zaštite i spašavanja provodi nastavne planove i programe obučavanja pripadnika vatrogasnih postrojbi kojima se popunjava sustav zaštite i spašavanja i kontinuirano provodi njihovo osposobljavanje; sudjeluje u planiranju, pripremi i provedbi vježbi državnog i međunarodnog značaja; priprema se za naročite intervencije zaštite i spašavanja; obavlja i druge poslove po nalogu nadležnog rukovoditelja.

Državna intervencijska postrojba sudjeluje u raznim vrstama intervencija zaštite i spašavanja, posebno onih složenijih, većih i zahtjevnijih razmjera, a temeljni je dio pružanja pomoći u akcijama na području drugih zemalja u izvršenju obveza utvrđenih međudržavnim ugovorima.

U Odjelu državne intervencijske postrojbe se ustrojavaju:

6.3.1. Državna intervencijska postrojba Split, sa sjedištem u Splitu

6.3.2. Državna intervencijska postrojba Zadar, sa sjedištem u Zadru

6.3.3. Državna intervencijska postrojba Šibenik, sa sjedištem u Šibeniku

6.3.4. Državna intervencijska postrojba Dubrovnik, sa sjedištem u Dubrovniku.

Na čelu svake državne intervencijske postrojbe je zapovjednik državne intervencijske postrojbe, koji ima svog zamjenika.

6.3.1. Državna intervencijska postrojba Split

6.3.2. Državna intervencijska postrojba Zadar

6.3.3. Državna intervencijska postrojba Šibenik

6.3.4. Državna intervencijska postrojba Dubrovnik

Članak 29.

Državna intervencijska postrojba obavlja operativne i tehničke poslove pripreme za operativnu spremnost, izravno djeluje u vatrogasnim intervencijama – prvenstveno pri gašenju požara otvorenoga prostora, pruža neposrednu tehničku pomoć i osigurava dodatne sposobnosti i resurse u slučaju katastrofa, velikih nesreća i akcidenata s opasnim tvarima na teritoriju Republike Hrvatske.

Državna intervencijska postrojba sudjeluje u programima osposobljavanja pripadnika vatrogasnih postrojbi kojima se popunjava državna intervencijska postrojba, sudjeluje u pripremi i provedbi vježbi državnog i međunarodnog značaja; priprema se i za druge intervencije zaštite i spašavanja u kojima se mogu koristiti ljudski i tehnički resursi te sposobnosti postrojbe.

Državna intervencijska postrojba sudjeluje u raznim vrstama intervencija zaštite i spašavanja, posebno onih složenijih, većih i zahtjevnijih razmjera, a dio su i postrojbi koje pružaju međudržavnu pomoć.

7. SLUŽBA ZA SUSTAV 112

Članak 30.

Služba za sustav 112 obavlja poslove vezane za koordinaciju, unapređenje djelovanja i izvršavanje zadaća operativno komunikacijskih centara 112; planiranje, koordiniranje, prikupljanje i obradu informacija, obavijesti i podataka zbog moguće potrebe obavješćivanja i uzbunjivanja građana, pravnih osoba, tijela državne uprave, spasilačkih službi, civilne zaštite, vatrogastva i drugih unutarnjih ustrojstvenih jedinica Državne uprave; definiranje i vođenje jedinstvene baze podataka operativnih snaga zaštite i spašavanja te pregleda događaja; planiranje, predlaganje, sudjelovanje u postupku nabave i implementacije te održavanja i eksploatacije strateških komunikacijskih sustava Državne uprave; sudjelovanje u međunarodnoj suradnji i međunarodnim odnosima; izradu prijedloga propisa iz svoje nadležnosti; pripremanje i provođenje strukovnog nadzora u području sustava 112; planiranje i predlaganje vrste i razine izobrazbe i treninga za djelatnike centara 112 i Službe za sustav 112; evaluacija usvojenih komunikacijskih znanja i vještina potrebnih operaterima Centra 112; osiguravanje uvjeta za rad Stožera zaštite i spašavanja Republike Hrvatske; u koordinaciji s Kabinetom ravnatelja sudjeluje u definiranju strateških ciljeva Državne uprave, pokazatelja uspješnosti i utvrđivanju rizika, sudjeluje u nadzoru provedbe postavljenih ciljeva te izvješćuje Kabinet ravnatelja o realizaciji.

Radom Službe za sustav 112 upravlja pomoćnik ravnatelja – glavni nadzornik sustava 112. Glavni nadzornik sustava 112 ima zamjenika koji obavlja zadaće zamjenika u rukovođenju sustavom centara 112 za vrijeme operativnih aktivnosti tijekom katastrofe ili većih nesreća.

U Službi za sustav 112 se ustrojavaju:

7.1. Odjel za preventivu, planiranje i nadzor

7.2. Odjel za komunikacijsku i informacijsku tehnologiju

7.3. Odjel za sustav javnog uzbunjivanja.

7.1. Odjel za preventivu, planiranje i nadzor

Članak 31.

Odjel za preventivu, planiranje i nadzor izvršava sve stručne i plansko-normativne poslove vezane za djelotvorno funkcioniranje, kadrovsku popunjenost i organizaciju centara 112; pripremu nacrta podzakonskih i drugih akata i dokumenata od značaja za djelotvorno funkcioniranje centara sustava 112; planiranje, pripremu i provedbu izobrazbe, treninga i evaluacije znanja i vještina potrebnih operaterima centara 112; pružanje psihološke potpore službenicima centara 112; izrada nacrta akata, koordiniranje i provođenje stručnog nadzora operativnog rada centara 112; suradnju s ustrojstvenim cjelinama Državne uprave na provedbi zajedničkih planova i programa; suradnju s tijelima državne uprave, hitnim službama i udrugama građana čija osnovna djelatnost je zaštita i spašavanje, a u cilju poboljšanja djelotvornosti sustava 112; međunarodnu suradnju u području uspostave i djelovanja centara 112.

U Odjelu za preventivu, planiranje i nadzor ustrojavaju se:

7.1.1. Odsjek za plansko-normativne poslove

7.1.2. Odsjek za standarde i nadzor rada – razvoj kompetencija.

7.1.1. Odsjek za plansko-normativne poslove

Članak 32.

Odsjek za plansko-normativne poslove neposredno obavlja sve plansko-normativne i stručne poslove vezane za pripremu nacrta podzakonskih i drugih akata i dokumenata značajnih za funkcioniranje centara 112; sudjelovanje u izradi provedbenih naputaka i standardnih operativnih postupaka o postupanju centara 112 u hitnim situacijama; usklađivanje i dorađivanje postojećih akata Državne uprave s važećom hrvatskom regulativom u oblasti zaštite i spašavanja; izradu dugoročnih planova razvoja centara 112; analizu rada i postupanja operatera dežurnih smjena u centrima 112; postupanje po pritužbama građana na rad operatera; kontinuirano analiziranje načina provedbe i efekata primjene propisa u centrima 112; provedbu strukovnog nadzora; sudjelovanje u pripremi za tiskanje i izdavanje biltena, publikacija i pisanih materijala za potrebe Službe za sustav 112; pripremanje javnih prezentacija o djelovanju centara 112; pripremanje odgovora na novinarska pitanja vezana za rad centara 112; objedinjavanje mjesečnih, kvartalnih i godišnjih planova rada i izvješća o radu Službe za sustav 112; objedinjavanje podataka za izradu financijskog plana i plana nabave za potrebe Službe za sustav 112; objedinjavanje procesa i aktivnosti u Službi za sustav 112; sudjelovanje u izradi strateških planova, smjernica i metodologija drugih tijela državne uprave, a od značaja za sustav zaštite i spašavanja; vođenje potrebne pomoćne materijalno-tehničke i personalne evidencije Službe za sustav 112; sudjelovanje na domaćim i inozemnim stručnim skupovima gdje se razmjenjuju iskustva o posebnostima i standardima uspostave i djelovanja centara 112; uvođenje europskih pojmova i standarda u sustav centara 112.

7.1.2. Odsjek za standarde i nadzor rada – razvoj kompetencija

Članak 33.

Odsjek za standarde i nadzor rada – razvoj kompetencija neposredno provodi sve stručne poslove vezane za upravljanje kvalitetom ljudskih resursa Službe za sustav 112, uključujući psihologijsku selekciju i klasifikaciju kandidata za prijam u Službu za sustav 112; predlaganje, pripremu, koordinaciju i provođenje stručnih edukacija i treninga za stjecanje znanja i usavršavanje vještina iz područja rada u sustavu 112; razvoj i provođenje programa evaluacije kvalitete rada u sustavu 112; predlaganje i nadzor intervencija za unaprjeđenje kvalitete rada u sustavu 112; predlaganje, pripremu i provođenje preventivnih mjera zaštite psihičkog zdravlja djelatnika Službe za sustav 112 i nadzor njihove provedbe; psihološko savjetovanje djelatnika Službe za sustav 112; izgradnju sustava evaluacije i unaprjeđenja psihosocijalne klime unutar Službe za sustav 112; sudjelovanje na znanstvenim i stručnim skupovima gdje se razmjenjuju iskustva relevantna za područje rada operatera u sustavu 112; predlaganje, organiziranje i provođenje znanstveno-stručnih istraživanja i istraživanja javnog mišljenja za potrebe Službe za sustav 112; sudjelovanje u predlaganju i davanju mišljenja i očitovanja o promjeni propisa i prijedloga nacrta propisa koji uređuju područje djelovanja za Službu za sustav 112.

7.2. Odjel za komunikacijsku i informacijsku tehnologiju

Članak 34.

Odjel za komunikacijsku i informacijsku tehnologiju obavlja sve stručne poslove u vezi pružanja tehnološke osnove za razvoj komunikacijske i informacijske tehnologije potrebne za rad i efikasno izvršavanje propisanih zadaća svih unutarnjih ustrojstvenih jedinica Državne uprave; planiranja, sudjelovanja u postupku nabave i implementacije komunikacijske i informacijsko-računalne opreme i sustava, računalno-komunikacijskih mreža i programskih aplikacija; uvođenja suvremenih metoda komunikacija i informacijske obrade podataka; planiranja, razvoja i održavanja komunikacijskih mreža Državne uprave; nadzora rada komunikacijskih i informacijskih sustava koji su u nadležnosti Državne uprave; praćenja razvoja u području komunikacijskih i informacijskih tehnologija; izrade informacijskih programskih aplikacija i baza podataka za potrebe svih unutarnjih ustrojstvenih jedinica Državne uprave.

U Odjelu se ustrojava:

7.2.1. Odsjek za telekomunikacijsku tehnologiju

7.2.2. Odsjek za radio komunikacijsku tehnologiju

7.2.3. Odsjek za informacijsku tehnologiju i operativno tehnički nadzor informacijsko komunikacijskog sustava 112.

7.2.1. Odsjek za telekomunikacijsku tehnologiju

Članak 35.

Odsjek za telekomunikacijsku tehnologiju obavlja neposredne stručne poslove vezane za: planiranje, implementaciju, održavanje i eksploataciju opreme i sustava žičanih komunikacijskih mreža u ustrojstvenim jedinicama Državne uprave; praćenje razvoja i novosti u oblasti telekomunikacijske tehnologije; izradu svih planskih i normativnih dokumenata potrebnih za efikasan i siguran rad komunikacijskih sustava; interoperabilnost žičnih komunikacijskih mreža Državne uprave s javnim i privatnim mrežama u Republici Hrvatskoj; provođenje poslova zakupa prijenosnih kapaciteta javne žične infrastrukture; razvoj žičnih komunikacijskih mreža s mrežama ostalih tijela državne uprave te nadzor i odobravanja projekta izgradnje; pripremu elemenata ugovaranja i izradu potrebne tehničke dokumentacije za javne natječaje; poduzimanje svih tehničkih i planskih mjera za zaštitu tajnih podataka kod prijenosa sustavom komunikacija sukladno zakonskim propisima i normama; prati propisa za zaštitu tajnih podataka prilikom prijenosa istih komunikacijskim sustavima; provedbu sigurnosnih mjera zaštite upravljanja u komunikacijama, osiguravanje zaštite uređaja od neželjenih elektromagnetskih i drugih vrsta zračenja koja mogu utjecati na sigurnost zaštićenih komunikacija.

7.2.2. Odsjek za radio komunikacijsku tehnologiju

Članak 36.

Odsjek za radio komunikacijsku tehnologiju obavlja stručne poslove vezane za: planiranje, implementaciju, održavanje i eksploataciju suvremenih radio komunikacijskih mreža i opreme unutar ustrojstvenih cjelina Državne uprave; pripremu, provjeru tehničkih značajki i izradu projektnih zadataka za nabavu; izradu svih planskih i normativnih dokumenata potrebnih za efikasan i siguran rad radio komunikacijskih sustava; planiranje potreba za kapacitetima javnih i drugih državnih radio komunikacijskih sustava za potrebe izvršenja poslova Državne uprave i osiguranje integracije tih sustava u komunikacijski sustav Državne uprave; planiranje i povezivanje različitih radio komunikacijskih sustava u jedinstvenu radio komunikacijsku mrežu Državne uprave; upravljanje radio komunikacijskim sustavima u nadležnosti Državne uprave; nadzor i planiranje korištenja frekvencijskog spektra radio-komunikacijskih sustava; pripremu taktičko-tehničkih značajki radio-komunikacijske opreme.

7.2.3. Odsjek za informacijsku tehnologiju i operativno tehnički nadzor informacijsko komunikacijskog sustava 112

Članak 37.

Odsjek za informacijsku tehnologiju i operativno tehnički nadzor informacijsko komunikacijskog sustava 112 obavlja upravne i stručne poslove vezane za: planiranje, implementaciju, održavanje i eksploataciju jedinstvenoga informacijsko-računalnog sustava Državne uprave; provođenje raščlambe potreba informacijsko-računalne tehnologije pojedinih ustrojstvenih jedinica i pripreme podloga za razvoj sustava; izradu standardnih programa, baza podataka, platformi i informacijskih alata; praćenje razvoja informacijske tehnologije i ocjenjivanje njezine prihvatljivosti za primjenu u ustrojstvenim jedinicama Državne uprave; planiranje novih informacijskih sustava i razvoja svih potrebnih modela informacijskih sustava u Državnoj upravi; održavanje središnjih kataloga (šifrarnika) te osiguranje automatske obrade i razmjene informacija; upravljanje informacijskim sustavima u nadležnosti Državne uprave; pripremanje i oblikovanje projektne dokumentacije informacijskog sustava i mreža; izradu programskih aplikacija i razvoja baza podataka za elektroničku obradu i analizu podataka za potrebe svih ustrojstvenih cjelina Državne uprave; izradu centralizirane baze filtriranih, pročišćenih i spojenih informacija, izradu i testiranje izrađenih programskih modula i baza podataka te izradu korisničke dokumentacije za iste, umnožavanje i distribuciju korisničke dokumentaciju o programima i bazama podataka te praktičnu edukaciju ustrojbenih cjelina za korištenje; vođenje evidencije informacijsko-računalne opreme Državne uprave.

Odsjek za informacijsku tehnologiju i operativno tehnički nadzor informacijsko komunikacijskog sustava 112 kao operativno-tehnička dežurna služba, tijekom 24 sata na dan, nadzire rad informacijsko komunikacijske osnovice sustava za žurne pozive na svim lokacijama gdje je sustav instaliran. Nadzor nad radom sustava uključuje kontrolu resursa (memorija, disk, sigurnosne kopije), praćenje i kontrolu servisa, nadzor nad sigurnosnim radom sustava odnosno administraciju korisničkih računa, kontrolu prijavljivanja i odjavljivanja korisnika na sustavu, kontrolu sistemskih dnevnika, praćenje i instaliranje sigurnosnih dodataka, antivirusne zaštite.

Odsjek za informacijsku tehnologiju i operativno tehnički nadzor informacijsko komunikacijskog sustava 112 skrbi i za preventivno održavanje sustava, provodi dijagnostičko testiranje u određenim vremenskim intervalima, te djeluje na pronalaženju i ispravljanju osnovnih grešaka na sustavu. Odsjek za informacijsku tehnologiju i operativno tehnički nadzor informacijsko komunikacijskog sustava 112 rješava sve zadaće u pogledu izrade sigurnosnih kopija podataka dobivenih radom sustava za žurne pozive, uporabe i pohrane medija za pohranu sigurnosnih kopija. U hitnim situacijama sukladno sklopljenim ugovorima s dobavljačima, žurno rješava sve probleme vezane za neispravnosti ili ispade sustava. Uz poslove nadzora obavlja poslove administracije infrastrukturnih sustava, sustava za pohranu podataka, administraciju aplikacija i baza podataka. Odsjek za informacijsku tehnologiju i operativno tehnički nadzor informacijsko komunikacijskog sustava 112 je odgovoran za izradu i vođenje potrebne evidencijske dokumentacije o radu sustava, njegovim neispravnostima, ispadima i izrađuje redovita izvješća o radu sustava.

7.3. Odjel za sustav javnog uzbunjivanja

Članak 38.

Odjel za sustav javnog uzbunjivanja obavlja sve stručne, planske i tehničke poslove vezane za jedinstveni sustav javnog uzbunjivanja Republike Hrvatske. Priprema nacrte prijedloga podzakonskih akata i drugih propisa koji reguliraju područje korištenja, održavanja, tehničkih zahtjeva i razvoja sustava za uzbunjivanje; utvrđuje posebne uvjete i daje suglasnosti na tehničku dokumentaciju za izgradnju i modernizaciju sustava za uzbunjivanje pravnih osoba koje su dužne uspostaviti i održavati vlastite sustave za javno uzbunjivanje; sudjeluje kod funkcionalnih ispitivanja novih i moderniziranih sustava za uzbunjivanje te inspekcijskih nadzora na zahtjev Višeg inspektora za zaštitu i spašavanje; provodi upravni nadzor nad primjenom propisa iz područja sustava za javno uzbunjivanje; sudjeluje u izradi financijskog plana i plana nabave Državne uprave, planova razvoja i modernizacije sustava za uzbunjivanje, projektne zadatke za izradu akustičkih studija i projekata sustava za uzbunjivanje, zahtjeve za nabavu i tehničku dokumentaciju za nadmetanja prema planu nabave i tehničke upute za korištenje sustava za uzbunjivanje; prati i analizira stanje jedinstvenog sustava za javno uzbunjivanje u Republici Hrvatskoj te svjetska iskustva u razvoju i modernizaciji sustava za uzbunjivanje; vodi tekuće održavanje, raspodjelu potrebne tehnike, opreme i sredstava, projekte izgradnje, modernizacije i rekonstrukcije sustava za uzbunjivanje; ustrojava i vodi evidencije o elementima sustava za uzbunjivanje, komunikacijskim troškovima, troškovima radova i ugrađenih dijelova te realizaciji proračuna; sudjeluje u pripremi i provođenju teoretskog i praktičnog osposobljavanja djelatnika Županijskih centara 112 za korištenje sustava za uzbunjivanje.

8. UČILIŠTE VATROGASTVA I ZAŠTITE I SPAŠAVANJA

Članak 39.

Učilište vatrogastva i zaštite i spašavanja je služba koja planira, priprema, provodi i nadzire poslove obrazovanja (prekvalifikacije, osposobljavanja i usavršavanja) u sustavu vatrogastva te osposobljavanja ostalih sudionika u sustavu zaštite i spašavanja; priprema, provodi i organizira edukacije o upravljanju u krizama, provodi osposobljavanje za rad na siguran način, provodi osposobljavanje za potrebe djelatnosti civilne zaštite i drugih operativnih snaga zaštite i spašavanja, provodi osposobljavanje kadrova sustava 112 i provodi specijalističke programe osposobljavanja u vatrogastvu i zaštiti i spašavanju; sudjeluje u provođenju stručnog nadzora nad obrazovanjem u području vatrogastva i zaštite i spašavanja, a koje provode druge pravne osobe; priprema i provodi domaće i međunarodne seminare, tečajeve, radionice i vježbe za zaštitu i spašavanje; provodi stručno ispitivanje i certificiranje tehnike, opreme i sredstava za zaštitu, spašavanje i gašenje požara; provodi kontrolna ispitivanja obavljenih poslova ispitivanja i održavanja; provodi stručni nadzor obavljenih poslova ispitivanja tehnike iz područja vatrogastva i zaštite i spašavanja; vodi bazu podataka o tehnici i opremi iz područja vatrogastva, zaštite i spašavanja; utvrđuje potrebe, sudjeluje u izradi i inicira donošenje hrvatskih normi u području vatrogastva i zaštite i spašavanja; ispituje strojeve i uređaje s povećanom opasnošću; razvija i primjenjuje stručne i znanstvene metode u području vatrogastva, zaštite i spašavanja; izrađuje godišnje planove i programe Učilišta; sudjeluje u izradi propisa iz svog područja rada; provodi poslove pedagoško-andragoškog rada; sudjeluje u pripremi i izradi stručne literature, organizaciji nakladničke djelatnosti te izradi elektronskih edicija Učilišta; organizira nabavu i korištenje stručne literature i organizira prevoditeljske poslove za svoje potrebe; u koordinaciji s Kabinetom ravnatelja sudjeluje u definiranju strateških ciljeva Državne uprave, pokazatelja uspješnosti i utvrđivanju rizika, sudjeluje u nadzoru provedbe postavljenih ciljeva te izvješćuje Kabinet ravnatelja o realizaciji.

U Učilištu vatrogastva i zaštite i spašavanja se ustrojavaju sljedeći odjeli:

8.1. Vatrogasna škola

8.2. Centar za specijalističko osposobljavanje Zagreb

8.3. Centar za specijalističko osposobljavanje Split, sa sjedištem u Splitu

8.4. Centar za tehniku zaštite i spašavanja.

8.1. Vatrogasna škola

Članak 40.

Vatrogasna škola provodi obrazovanje profesionalnih vatrogasaca, osposobljavanje vatrogasnih kadrova u dobrovoljnom vatrogastvu, osposobljavanje drugih snaga zaštite i spašavanja, osposobljavanje za rad na siguran način sa strojevima i uređajima s povećanim opasnostima, koje u svom radu koriste snage zaštite i spašavanja; provodi pedagoško-andragoški rad u okviru kojega se organizira i koordinira nastava; sudjeluje u provođenju stručnog nadzora nad obrazovanjem u području vatrogastva i zaštite i spašavanja, a koje provode druge pravne osobe; sudjeluje sa Službom za vatrogastvo u izradi prijedloga nastavnih planova i programa obrazovanja vatrogasnih kadrova; sudjeluje sa Službom za civilnu zaštitu i Službom za sustav 112 u izradi prijedloga nastavnih planova i programa obrazovanja ostalih snaga zaštite i spašavanja; sudjeluje u izradi standardnih operativnih postupaka u sustavu zaštite i spašavanja; izrađuje godišnji plan i program rada Vatrogasne škole i sudjeluje u izradi godišnjeg plana i programa rada Učilišta; prati, razvija i primjenjuje stručne i znanstvene metode u području vatrogastva i zaštite i spašavanja; prati promjene propisa iz područja obrazovanja, vatrogastva, zaštite od požara, zaštite na radu i zaštite i spašavanja; poduzima mjere za poboljšanje i unaprjeđenje izvođenja nastave; skrbi o ispravnosti, servisiranju i redovnom održavanju opreme koja se koristi u nastavnom procesu; izvodi pokazne vježbe; sudjeluje u pripremi i izradi stručne literature i organizaciji nakladničke djelatnosti te izradi elektronskih edicija Učilišta; obavlja i druge stručne i administrativne poslove u vezi s realizacijom programa rada i aktivnosti Učilišta; sudjeluje u pripremi cjenika za programe obrazovanja.

U Vatrogasnoj školi ustrojavaju se:

8.1.1. Odsjek za operativu

8.1.2. Odsjek za preventivu i obrazovanje

8.1.3. Odsjek za specijalistička osposobljavanja u vatrogastvu.

8.1.1. Odsjek za operativu

Članak 41.

Odsjek za operativu izvodi teorijsku, praktičnu i terensku nastavu iz operativnih stručnih predmeta; sudjeluje u provođenju stručnog nadzora nad obrazovanjem u području vatrogastva i zaštite i spašavanja, a koje provode druge pravne osobe; brine o primjeni mjera i pravila zaštite pri radu kod izvođenja nastave i vježbi; sudjeluje u izradi nastavnih planova i programa obrazovanja; provodi osposobljavanje za rad na siguran način sa strojevima i uređajima s povećanim opasnostima; skrbi o ispravnosti, servisiranju i redovnom održavanju opreme koja se koristi u nastavnom procesu; sudjeluje u izradi godišnjih planova i programa rada; prati, razvija i primjenjuje stručne i znanstvene metode u području vatrogastva i zaštite i spašavanja; poduzima mjere za poboljšanje i unapređenje izvođenja nastave; izvodi pokazne vježbe; sudjeluje u pripremi i izradi stručne literature.

8.1.2. Odsjek za preventivu i obrazovanje

Članak 42.

Odsjek za preventivu i obrazovanje izvodi teorijsku i praktičnu nastavu iz stručnih predmeta vatrogasne preventive; sudjeluje u provođenju stručnog nadzora nad obrazovanjem u području vatrogastva i zaštite i spašavanja, a koje provode druge pravne osobe; sudjeluje u organizaciji nastave; sudjeluje u izradi nastavnih planova i programa obrazovanja; provodi pedagoško-andragoški rad u okviru kojega se organizira i koordinira nastava, vodi pedagoško-andragošku dokumentaciju; organizira, usmjerava i unaprjeđuje pedagoško-andragoški rad; izrađuje raspored nastave; sudjeluje u izradi godišnjih planova i programa; prati, razvija i primjenjuje stručne i znanstvene metode u području vatrogastva i zaštite i spašavanja; poduzima mjere za poboljšanje i unapređenje izvođenja nastave; skrbi o ispravnosti opreme i nastavnih pomagala koja se koriste u nastavnom procesu; sudjeluje u pripremi i izradi stručne literature i organizaciji nakladničke djelatnosti te izradi elektronskih edicija Učilišta; obavlja i druge stručne i administrativne poslove u vezi s realizacijom programa rada i aktivnosti.

8.1.3. Odsjek za specijalistička osposobljavanja u vatrogastvu

Članak 43.

Odsjek za specijalistička osposobljavanja u vatrogastvu izvodi teorijsku, praktičnu i terensku nastavu iz operativnih specijalističkih područja u vatrogastvu i zaštiti i spašavanju; sudjeluje u provođenju stručnog nadzora nad obrazovanjem u području vatrogastva i zaštite i spašavanja, a koje provode druge pravne osobe; brine o primjeni mjera i pravila zaštite pri radu kod izvođenja specijalističkih programa osposobljavanja; nositelj je izrade nastavnih planova i programa specijalističkih osposobljavanja u vatrogastvu; sudjeluje u izradi specijalističkih planova i programa za ostale snage zaštite i spašavanja; skrbi o ispravnosti, servisiranju i redovnom održavanju opreme koja se koristi u specijalističkim programima, sudjeluje u izradi godišnjih planova i programa; vodi dio andragoške dokumentacije za specijalističke programe; prati, razvija i primjenjuje stručne, znanstvene metode u području vatrogastva, poduzima mjere za poboljšanje i unapređenje izvođenja nastave te sudjeluje u izradi i pripravi stručne literature.

8.2. Centar za specijalističko osposobljavanje Zagreb

Članak 44.

Centar za specijalističko osposobljavanje Zagreb provodi osposobljavanje za potrebe sustava zaštite i spašavanja, službenika i namještenika državnih tijela, jedinica lokalne i područne (regionalne) samouprave, stručnih ekipa te djelatnika i službi pravnih osoba koje obavljaju zaštitu i spašavanje kao redovnu djelatnost, građana i drugih subjekata iz područja zaštite i spašavanja, odnosno civilne zaštite; priprema, provodi i organizira edukacije o upravljanju u krizama, domaće i međunarodne seminare, tečajeve i radionice; izrađuje godišnje planove i programe Centra; sudjeluje u izradi godišnjih planova i programa Učilišta; sudjeluje u provođenju stručnog nadzora nad specijalističkim osposobljavanjem u području zaštite i spašavanja, a koje provode druge pravne osobe, izradi nastavnih planova i programa, u pripremi i izradi stručne literature, organizaciji nakladničke djelatnosti te izradi elektronskih edicija Učilišta; organizira prevoditeljske poslove u Učilištu; brine o nabavi i korištenju stručne literature iz područja zaštite i spašavanja; priprema i izrađuje godišnji plan vježbi u sustavu zaštite i spašavanja; organizira osposobljavanje kadrova sustava 112; organizira i sudjeluje u izvođenju posebnih programa osposobljavanja za potrebe Državne uprave; sudjeluje sa Službom za civilnu zaštitu i Službom za sustav 112 u izradi prijedloga nastavnih planova i programa osposobljavanja za pripadnike civilne zaštite, kadrova sustava 112 i druge organizirane snage zaštite i spašavanja; sudjeluje u izradi i provodi programe osposobljavanja za postupanje i upravljanje u katastrofama i većim nesrećama, ratu i drugim kriznim stanjima; analizira i sistematizira događaje i posljedice psiho-socijalnog djelovanja većih nesreća i katastrofa na sudionike sustava zaštite i spašavanja, priprema edukacije iz područja psihologije; sudjeluje u izradi i provodi programe osposobljavanja za postupanje i djelovanje civilne zaštite po planskim dokumentima u zaštiti i spašavanju ljudi, materijalnih dobara i životinja; sudjeluje u izradi standardnih operativnih postupaka u sustavu zaštite i spašavanja; prati, razvija i primjenjuje stručne i znanstvene metode u području zaštite i spašavanja te drugim djelatnostima vezanim za zaštitu i spašavanje ljudi, materijalnih dobara i životinja; prati promjene propisa iz područja obrazovanja, civilne zaštite i drugih područja vezanih za zaštitu i spašavanje; poduzima mjere za poboljšanje i unaprjeđenje izvođenja nastave; skrbi o ispravnosti, servisiranju i redovnom održavanju opreme koja se koristi u nastavnom procesu; sudjeluje u pripremi cjenika za programe osposobljavanja.

8.3. Centar za specijalističko osposobljavanje Split

Članak 45.

Centar za specijalističko osposobljavanje Split provodi osposobljavanje za potrebe sustava zaštite i spašavanja, službenika i namještenika državnih tijela, jedinica lokalne i područne (regionalne) samouprave, stručnih ekipa te djelatnika i službi pravnih osoba koje obavljaju zaštitu i spašavanje kao redovnu djelatnost, građana i drugih subjekata iz područja zaštite i spašavanja odnosno civilne zaštite; priprema, provodi i organizira edukacije o upravljanju u krizama, domaće i međunarodne seminare, tečajeve i radionice; izrađuje godišnje planove i programe Centra; sudjeluje u izradi godišnjih planova i programa Učilišta; sudjeluje u provođenju stručnog nadzora nad specijalističkim osposobljavanjem u području zaštite i spašavanja, a koje provode druge pravne osobe, izradi nastavnih planova i programa, u pripremi i izradi stručne literature, organizaciji nakladničke djelatnosti te izradi elektronskih edicija Učilišta; sudjeluje u prevoditeljskim poslovima u Učilištu; priprema i izrađuje godišnji plan vježbi u sustavu zaštite i spašavanja; organizira osposobljavanje kadrova sustava 112; organizira i sudjeluje u izvođenju posebnih programa osposobljavanja za potrebe Državne uprave; sudjeluje sa Službom za civilnu zaštitu i Službom za sustav 112 u izradi prijedloga nastavnih planova i programa osposobljavanja za pripadnike civilne zaštite, kadrova sustava 112 i druge organizirane snage zaštite i spašavanja; sudjeluje u izradi i provodi programe osposobljavanja za postupanje i upravljanje u katastrofama i većim nesrećama, ratu i drugim kriznim stanjima; sudjeluje u izradi i provodi programe osposobljavanja za postupanje i djelovanje civilne zaštite po planskim dokumentima u zaštiti i spašavanju ljudi, materijalnih dobara i životinja; sudjeluje u izradi standardnih operativnih postupaka u sustavu zaštite i spašavanja; prati, razvija i primjenjuje stručne i znanstvene metode u području zaštite i spašavanja te drugim djelatnostima vezanim za zaštitu i spašavanje ljudi, materijalnih dobara i životinja; prati promjene propisa iz područja obrazovanja, civilne zaštite i drugih područja vezanih za zaštitu i spašavanje; poduzima mjere za poboljšanje i unaprjeđenje izvođenja nastave; skrbi o ispravnosti, servisiranju i redovnom održavanju opreme koja se koristi u nastavnom procesu; sudjeluje u pripremi cjenika za programe osposobljavanja.

8.4. Centar za tehniku zaštite i spašavanja

Članak 46.

Centar za tehniku zaštite i spašavanja obavlja poslove ispitivanja tehnike zaštite i spašavanja te izdaje uvjerenja i isprave o ispravnosti uređaja u skladu s propisima koji uređuju područje zaštite i spašavanja; razvija i primjenjuje stručne i znanstvene metode ispitivanja tehnike; obavlja kontrolna ispitivanja obavljenih poslova ispitivanja i održavanja tehnike; provodi stručni nadzor obavljenih poslova ispitivanja tehnike iz područja vatrogastva i zaštite i spašavanja; sudjeluje u donošenju hrvatskih normi i tehničkih pravilnika iz područja vatrogastva i zaštite i spašavanja; predlaže naputke za praćenje, ispitivanje i održavanje tehnike; daje stručno mišljenje na dokumentaciju vezanu uz tehniku; sudjeluje u izvođenju nastave u Učilištu; sudjeluje u provođenju stručnog nadzora nad obrazovanjem u području vatrogastva i zaštite i spašavanja; sudjeluje u izradi nastavnih planova i programa; sudjeluje u pripremi i izradi stručne literature; izrađuje godišnji plan i program rada i sudjeluje u izradi godišnjeg plana i programa rada Učilišta; sudjeluje u pripremi cjenika za poslove koje obavlja Centar.

U Centru za tehniku zaštite i spašavanja se ustrojavaju:

8.4.1. Odsjek za ispitivanje tehnike

8.4.2. Odsjek za normativno uredovanje.

8.4.1. Odsjek za ispitivanje tehnike

Članak 47.

Odsjek za ispitivanje tehnike obavlja poslove ispitivanja i certificiranja tehnike i opreme za spašavanje i gašenje požara, zaštitne opreme i sredstava za gašenje požara te ispituje strojeve i uređaje s povećanom opasnošću u skladu s propisima koji uređuju područje zaštite i spašavanja; obavlja kontrolna ispitivanja obavljenih poslova ispitivanja i održavanja tehnike od strane pravnih osoba, obrtnika i drugih stručnih službi; provodi stručni nadzor obavljenih poslova ispitivanja tehnike iz područja zaštite i spašavanja; sudjeluje u izvođenju nastave u Učilištu; sudjeluje u stručnom nadzoru nad obrazovanjem koje provode druge obrazovne ustanove iz područja zaštite i spašavanja; sudjeluje u izradi nastavnih planova i programa školovanja, osposobljavanja i usavršavanja; priprema nastavna sredstva, održava opremu i uređaje za nastavu i ispitivanje.

8.4.2. Odsjek za normativno uredovanje

Članak 48.

Odsjek za normativno uredovanje potiče, inicira i sudjeluje u donošenju hrvatskih normi i tehničkih pravilnika iz područja zaštite i spašavanja; priprema uvođenje normi i tehničkih pravilnika u područje zaštite i spašavanja; prati, razvija i primjenjuje stručne i znanstvene metode ispitivanja u području zaštite i spašavanja; predlaže naputke za praćenje, ispitivanje i održavanje tehnike; sudjeluje u razvoju tehnike i izradi tehničke dokumentacije te daje stručno mišljenje na dokumentaciju; obavlja kontrolna ispitivanja obavljenih poslova ispitivanja i održavanja tehnike od strane pravnih osoba, obrtnika i drugih stručnih službi; provodi stručni nadzor obavljenih poslova ispitivanja tehnike iz područja zaštite i spašavanja; vodi bazu podataka o tehnici i opremi iz područja vatrogastva i zaštite i spašavanja; sudjeluje u izvođenju nastave u Učilištu; sudjeluje u stručnom nadzoru nad obrazovanjem koje provode druge obrazovne ustanove iz područja zaštite i spašavanja; sudjeluje u izradi nastavnih planova i programa školovanja, osposobljavanja i usavršavanja.

9. SLUŽBA ZAJEDNIČKIH POSLOVA

Članak 49.

Služba zajedničkih poslova obavlja upravne i stručne poslove koji se odnose na pravne, opće, financijske poslove Državne uprave, poslove razvoja i upravljanja ljudskim potencijalima i poslove javne nabave; osobito poslove izrade prijedloga propisa, provedbe postupka za donošenje zakona i drugih propisa, dostave prijedloga propisa na donošenje Vladi Republike Hrvatske, izrade ugovora i pravnih mišljenja; poslove razvoja i upravljanja ljudskim potencijalima, zaštite na radu, zdravstvenog i mirovinskog osiguranja; financijske, računovodstvene i knjigovodstvene poslove, poslove izrade financijskog plana Državne uprave, provedbe postupka javne nabave, izrade plana nabave, gospodarenja nekretninama i vođenja evidencije nekretnina koje koristi Državna uprava te obavlja poslove u vezi korištenja službenih vozila i skladišnog poslovanja, u koordinaciji s Kabinetom ravnatelja sudjeluje u definiranju strateških ciljeva Državne uprave, pokazatelja uspješnosti i utvrđivanju rizika, sudjeluje u nadzoru provedbe postavljenih ciljeva te izvješćuje Kabinet ravnatelja o realizaciji. U Službi zajedničkih poslova se ustrojavaju:

9.1. Odjel za pravne i opće poslove

9.2. Odjel za ljudske potencijale

9.3. Odjel za financijske poslove

9.4. Odjel za nabavu i materijalne poslove.

9.1. Odjel za pravne i opće poslove

Članak 50.

Odjel za pravne i opće poslove obavlja normativne poslove, upravno-pravne poslove, opće poslove, stručne i analitičko-planske poslove, izradu prijedloga planova, izvješća i drugih dokumenata iz djelokruga Službe zajedničkih poslova te poslove klasificiranja i arhiviranja dokumenata.

Odjel za pravne i opće poslove priprema, izrađuje i koordinira izradu prijedloga zakona i drugih propisa u području zaštite i spašavanja; provodi postupak za donošenje zakona i drugih propisa; izrađuje pravna mišljenja i prati provedbu zakona i drugih propisa u Državnoj upravi; vodi upravni postupak i rješava u upravnim stvarima; izrađuje nacrte ugovora i u formalno-pravnom smislu kontrolira ugovore koje sklapa Državna uprava; priprema prijedloge i očitovanja za nadležno Državno odvjetništvo Republike Hrvatske.

U Odjelu za pravne i opće poslove se ustrojavaju:

9.1.1. Odsjek za normativne i upravno pravne poslove

9.1.2. Odsjek za opće poslove.

9.1.1. Odsjek za normativne i upravno pravne poslove

Članak 51.

Odsjek za normativne i upravno pravne poslove izrađuje i koordinira izradu prijedloga zakona i drugih propisa u području zaštitite i spašavanja u suradnji s drugim ustrojstvenim jedinicama Državne uprave; prati primjenu i provedbu zakona i drugih propisa u području zaštite i spašavanja; izrađuje pravna mišljenja i pruža stručnu pomoć pri obradi pravnih pitanja; priprema odgovore na pitanja zastupnika Hrvatskog sabora.

Odsjek za normativne i upravno pravne poslove izrađuje nacrte rješenja u upravnom postupku; izrađuje odgovore Upravnom sudu Republike Hrvatske na tužbe protiv drugostupanjskih rješenja Povjerenstva za žalbe; izrađuje i kontrolira u formalno-pravnom smislu nacrte ugovora koje sklapa Državna uprava; priprema prijedloge i očitovanja za nadležno Državno odvjetništvo Republike Hrvatske u sudskim postupcima te u suradnji sa drugim ustrojstvenim jedinicama Državne uprave obavlja imovinsko pravne poslove u svezi korištenja nekretnina.

9.1.2. Odsjek za opće poslove

Članak 52.

Odsjek za opće poslove obavlja stručne i analitičko-planske poslove, izradu prijedloga planova, izvješća i drugih dokumenata iz djelokruga Službe zajedničkih poslova te obavlja operativne poslove u svezi rada Službe po nalogu pomoćnika ravnatelja.

Odsjek za opće poslove prati primjenu i provedbu propisa u Državnoj upravi u području uredskog poslovanja, arhiviranja dokumenata, korištenja i čuvanja pečata.

Odsjek za opće poslove obavlja stručne poslove prijama, evidentiranja, klasificiranja i prevođenja u elektronički oblik, raspodjele, pohrane i arhiviranja ulaznih i izlaznih dokumenata, organizira i provodi zaprimanje podnesaka, obavlja evidentiranje, raspodjelu ulaznih i otpremu izlaznih dokumenata, organizira i prati tok dokumenata, prati razvoj u području klasificiranja i arhiviranja dokumenata u drugim relevantnim tijelima.

9.2. Odjel za ljudske potencijale

Članak 53.

Odjel za ljudske potencijale brine o ljudskim potencijalima i njihovom razvoju, daje mišljenja o pitanjima koja se odnose na državnu službu, priprema prijedloge planova prijma u državnu službu usklađujući raspored državnih službenika s planovima središnjeg tijela državne uprave nadležnog za službeničke odnose, sudjeluje u izradi strategija, programa i planova izobrazbe Državne uprave, vodi osobne očevidnike službenika i namještenika redovito dostavljajući nove podatke u središnji popis državnih službenika, provodi postupak prijma u državnu službu u suradnji sa središnjim tijelom državne uprave nadležnim za službeničke odnose, prati statusna prava državnih službenika i namještenika, njihov rad i napredovanje u službi, pruža stručnu pomoć u provedbi i unapređivanju zaštite na radu, provodi unutarnji nadzor nad primjenom pravila zaštite na radu, predlaže mjere za otklanjanje nedostataka glede zaštite na radu, prati i raščlanjuje podatke u svezi s ozljedama na radu i profesionalnim bolestima te izrađuje godišnje izvješće, sudjeluje pri osposobljavanju povjerenika i zaposlenika za zaštitu na radu, zaprima primjedbe zaposlenika na primjenu propisa i provedbu mjera zaštite na radu.

U Odjelu za ljudske potencijale se ustrojavaju:

9.2.1. Odsjek za razvoj i upravljanje ljudskim potencijalima

9.2.2. Odsjek za kadrovske poslove i zaštitu na radu.

9.2.1. Odsjek za razvoj i upravljanje ljudskim potencijalima

Članak 54.

Odsjek za razvoj i upravljanje ljudskim potencijalima daje mišljenja o pitanjima koja se odnose na državnu službu, priprema prijedloge planova prijma u državnu službu usklađujući raspored državnih službenika s planovima središnjeg tijela državne uprave nadležnog za službeničke odnose, sudjeluje u izradi strategija, programa i planova izobrazbe Državne uprave.

9.2.2. Odsjek za kadrovske poslove i zaštitu na radu

Članak 55.

Odsjek za kadrovske poslove i zaštitu na radu vodi osobne očevidnike službenika i namještenika redovito dostavljajući nove podatke u središnji popis državnih službenika, provodi postupak prijma u državnu službu u suradnji sa središnjim tijelom državne uprave nadležnim za službeničke odnose, prati statusna prava državnih službenika i namještenika, njihov rad i napredovanje u službi, obavlja poslove zdravstvenog i mirovinskog osiguranja, pruža stručnu pomoć u provedbi i unapređivanju zaštite na radu, provodi unutarnji nadzor nad primjenom pravila zaštite na radu, predlaže mjere za otklanjanje nedostataka glede zaštite na radu, prati i raščlanjuje podatke u svezi s ozljedama na radu i profesionalnim bolestima te izrađuje godišnje izvješće, sudjeluje pri osposobljavanju povjerenika i zaposlenika za zaštitu na radu, zaprima primjedbe zaposlenika na primjenu propisa i provedbu mjera zaštite na radu.

9.3. Odjel za financijske poslove

Članak 56.

Odjel za financijske poslove organizira, kontrolira i prati izvršenje svih financijskih i računovodstvenih poslova sukladno zakonu i brine o zakonitoj primjeni važećih materijalno-financijskih propisa, izrađuje planove potrebnih financijskih sredstava za rad svih službi, priprema zahtjeve i izvršava plaćanje tekućih i kapitalnih izdataka i transfera putem sustava Državne riznice, izrađuje preglede i izvješća izvršenih izdataka u odnosu na plan, obavlja poslove obračuna plaća, naknade državnim službenicima i namještenicima i vodi blagajničko poslovanje, kontira, knjiži i knjigovodstveno prati izvršenje svih primitaka i izdataka po pozicijama državnog proračuna, priprema i izrađuje financijska izvješća, organizira godišnji popis imovine, obveza i potraživanja, vodi knjigovodstvo osnovnih sredstava, sitnog inventara i kancelarijskog materijala.

Odjel za financijske poslove koordinira izradu plana uspostave i razvoja financijskog upravljanja i kontrola, sudjeluje i pomaže rukovodećim službenicima ustrojstvenih jedinica u uspostavljanju i razvoju procedura i postupaka u svezi s pripremom, obradom, tijekom i pohranom financijskih i drugih dokumenata u svim segmentima poslovanja; sudjeluje u izradi izvješća o uspostavi i funkcioniranju sustava financijskog upravljanja i kontrola; koordinira razvoj financijskog upravljanja i pruža potporu ostalim rukovoditeljima u razvoju financijskog upravljanja u cijeloj organizaciji.

U Odjelu za financijske poslove se ustrojavaju:

9.3.1. Odsjek plana i analize

9.3.2. Odsjek za računovodstvene i financijske poslove.

9.3.1. Odsjek plana i analize

Članak 57.

Odsjek plana i analize izrađuje prijedlog državnog proračuna Državne uprave, izrađuje financijski plan, izrađuje mjesečne planove, priprema izmjene i dopune proračuna te zahtjeve za preraspodjelu sredstava proračuna. Odsjek obavlja financijsku i računovodstvenu kontrolu te prati i analizira trošenje proračunskih sredstava sukladno utvrđenom financijskom planu.

Odsjek plana i analize izrađuje procjenu financijskih učinaka za prijedloge zakona, uredbi i drugih propisa.

9.3.2. Odsjek za računovodstvene i financijske poslove

Članak 58.

Odsjek za računovodstvene i financijske poslove obrađuje računovodstveno financijsku dokumentaciju, brine se o zakonitoj primjeni materijalno-financijskih propisa, izrađuje mjesečna, tromjesečna, polugodišnja i godišnja financijska izvješća, obavlja prethodnu kontrolu dostavljenih naloga prije isplate, vodi računovodstvene knjige i pomoćne evidencije, evidentira sve poslovne događaje, vodi knjigovodstvo osnovnih sredstava i sitnog inventara, blagajničko poslovanje, vodi knjigu ulaznih računa, obračunava dnevnice za službena putovanja u zemlji i inozemstvu, obračunava troškove prijevoza na posao i s posla, vodi pomoćne knjige, obavlja poslove unosa mjesečnih i godišnjih planova, unosi rezervacije i zahtjeve za plaćanje sa jedinstvenog računa riznice, izrađuje izvješća o izvršavanju financijskog plana, prati izvršavanje rashoda i izdataka sukladno izvorima financiranja. Odsjek obavlja poslove vezane uz obavlja obračun i isplatu plaća i naknada, izradu izvješća vezanih za plaće i izdaje potvrde vezane za osobna primanja.

9.4. Odjel za nabavu i materijalne poslove

Članak 59.

Odjel za nabavu i materijalne poslove obavlja stručne poslove nabave materijalnih sredstava, usluga i ustupanja radova, skladišnog poslovanja i skladištenja materijalnih sredstava, izrade Plana nabave, daje tehničku i stručnu podršku povjerenstvima za nabavu i sudjeluje u njihovom radu, ugovara nabave materijalnih sredstava i usluga.

Odjel za nabavu i materijalne poslove obavlja stručne i tehničke poslove koordinacije s drugim službama u vezi izrade standarda i normativa opreme za zaštitu i spašavanje, osigurava prijevoz za službene potrebe.

Odjel za nabavu i materijalne poslove obavlja poslove vezane za planiranje izgradnje i adaptaciju objekata, investicijskog održavanja objekata, vođenje evidencije državne imovine, organiziranje stručnih i administrativno-tehničkih poslova u realizaciji zakupa objekata, vođenje evidencije poslovnih prostora. Predlaže provedbene i ostale akte u svezi unaprjeđenja poslovanja nabave i materijalnog poslovanja.

U Odjelu za nabavu i materijalne poslove se ustrojavaju:

9.4.1. Odsjek za planiranje i nabavu

9.4.2. Odsjek za materijalne poslove

9.4.3. Odsjek za skladišno poslovanje.

9.4.1. Odsjek za planiranje i nabavu

Članak 60.

Odsjek za planiranje i nabavu obavlja stručne poslove nabave materijalnih sredstava, usluga i ustupanja radova, izrade Plana nabave, vodi operativne poslove u svezi planiranja i izvršenja Plana nabave te analize, u suradnji s odgovarajućim stručnim službama priprema i izrađuje dokumentaciju za nadmetanja, daje tehničku i stručnu podršku povjerenstvima za nabavu i sudjeluje u njihovom radu, ugovara nabave materijalnih sredstava, usluga i ustupanja radova. Provodi sve planske i analitičke postupke bitne za pravodobnu realizaciju nabave. Predlaže provedbene i ostale akte u svezi unaprjeđenja poslovanja nabave.

9.4.2. Odsjek za materijalne poslove

Članak 61.

Odsjek za materijalne poslove obavlja stručne i tehničke poslove koordinacije s drugim službama u vezi izrade standarda i normativa opreme zaštite i spašavanja i opreme za tehničke službe, organizira rad uslužnih djelatnosti, obavlja stručne i tehničke poslove u vezi s uporabom službenih vozila, održavanjem i registracijom službenih vozila, vodi evidencije o eksploataciji službenih vozila, osigurava prijevoz za službene potrebe, skrbi o pravilnom korištenju službenih vozila, te obavlja sve druge tehničke i pomoćne poslove. Obavlja poslove vezane za planiranje izgradnje i adaptaciju objekata, investicijskog održavanja objekata, organiziranje stručnih i administrativno-tehničkih poslova u realizaciji izgradnje i adaptacije objekata, provođenje nadzora nad izvođenjem nadzora nad izvođenjem radova, ovjeravanje računa i obračunskih situacija izvedenih radova, izradu dokumentacije za nadmetanje, prikupljanje i obrada ponuda vezanih za investicijska ulaganja, ugovaranje investicijskih ulaganja, vođenje evidencije imovine koju koristi Državna uprava, organiziranje stručnih i administrativno-tehničkih poslova u realizaciji zakupa objekata, vođenje evidencije poslovnih prostora.

Odsjek za materijalne poslove provodi sve operativne, planske i analitičke postupke bitne za pravodobnu realizaciju nabave, predlaže provedbene i ostale akte u svezi unaprjeđenja poslovanja iz djelokruga tehničkih, prometnih i pomoćnih poslova te poslova gospodarenje nekretninama.

9.4.3. Odsjek za skladišno poslovanje

Članak 62.

Odsjek za skladišno poslovanje za skladišno poslovanje obavlja poslove zaprimanja, čuvanja i izdavanja opreme, sitnog inventara i ostalih novo nabavljenih materijalnih sredstava, vodi skladišne evidencije, usklađuje stanje s materijalnim knjigovodstvom, predlaže rashod skladištenih materijalnih sredstava; obavlja i sve ostale poslove u svezi skladišnog poslovanja; predlaže provedbene i ostale akte u svezi unaprjeđenja skladišnog poslovanja.

V. PODRUČNI UREDI ZA ZAŠTITU I SPAŠAVANJE

Članak 63.

Područni ured za zaštitu i spašavanje izrađuje nacrte prethodnih mišljenja i suglasnosti Državne uprave na procjene ugroženosti i planove zaštite i spašavanja jedinica lokalne i područne (regionalne) samouprave te nacrte prethodnih mišljenja na dio procjene ugroženosti od požara koje se odnosi na ustroj i opremanje vatrogasne postrojbe kroz minimalna mjerila; osigurava učinkovito izvršavanje poslova i zadaća Državne uprave za područje županija, posebno stručnih poslova civilne zaštite, vatrogastva, djelovanja centara 112 i sustava uzbunjivanja i obavješćivanja, obavljanje upravnih, stručnih i plansko-operativnih poslova i osiguravanje jedinstvenog postupanja i provođenje propisanih aktivnosti i mjera zaštite i spašavanja na području županija, provođenje pripreme, planiranja, sudjelovanja u operativnom djelovanju svih organiziranih snaga zaštite i spašavanja na području županije, prikupljanje i obradu podataka potrebnih za izradu procjena i planova zaštite i spašavanja na razini županije, organiziranje i osiguravanje svakodnevnih operativnih poslova, davanje stručne pomoći jedinicama lokalne i područne (regionalne) samouprave. Područni ured obavlja poslove uredskog poslovanja, izvršava sve administrativne poslove, poslove prijma i otpreme službene pošte, vodi interne knjige dolazne i odlazne pošte, skrbi o planiranju i predlaže nabavu MTS-a, pokreće zahtjeve za održavanje poslovnih prostorija, zaprima i koordinira naplatu osnovnih računa tekućeg poslovanja područnog ureda.

Područni uredi za zaštitu i spašavanje Zagreb, Split, Rijeka i Osijek ustrojavaju i upravljaju zonskim skladištima Državne uprave.

U Državnoj upravi, kao unutarnje ustrojstvene jedinice izvan sjedišta, ustrojavaju se:

10. Područni ured za zaštitu i spašavanje Bjelovar sa sjedištem u Bjelovaru s:

10.1. Odjelom za preventivne, planske i inspekcijske poslove

10.2. Županijskim centrom 112;

11. Područni ured za zaštitu i spašavanje Čakovec sa sjedištem u Čakovcu s:

11.1. Odjelom za preventivne, planske i inspekcijske poslove

11.2. Županijskim centrom 112;

12. Područni ured za zaštitu i spašavanje Dubrovnik sa sjedištem u Dubrovniku s:

12.1. Odjelom za preventivne, planske i inspekcijske poslove

12.2. Županijskim centrom 112;

13. Područni ured za zaštitu i spašavanje Gospić sa sjedištem u Gospiću s:

13.1. Odjelom za preventivne, planske i inspekcijske poslove

13.2. Županijskim centrom 112;

14. Područni ured za zaštitu i spašavanje Karlovac sa sjedištem u Karlovcu s:

14.1. Odjelom za preventivne, planske i inspekcijske poslove

14.2. Županijskim centrom 112;

15. Područni ured za zaštitu i spašavanje Koprivnica sa sjedištem u Koprivnici s:

15.1. Odjelom za preventivne, planske i inspekcijske poslove

15.2. Županijskim centrom 112;

16. Područni ured za zaštitu i spašavanje Krapina sa sjedištem u Krapini s:

16.1. Odjelom za preventivne, planske i inspekcijske poslove

16.2. Županijskim centrom 112;

17. Područni ured za zaštitu i spašavanje Osijek sa sjedištem u Osijeku s:

17.1. Odjelom za preventivne, planske i inspekcijske poslove

17.2. Odjelom za zaštitu i spašavanje

17.3. Županijskim centrom 112;

18. Područni ured za zaštitu i spašavanje Pazin sa sjedištem u Pazinu s:

18.1. Odjelom za preventivne, planske i inspekcijske poslove

18.2. Županijskim centrom 112;

19. Područni ured za zaštitu i spašavanje Požega sa sjedištem u Požegi s:

19.1. Odjelom za preventivne, planske i inspekcijske poslove

19.2. Županijskim centrom 112;

20. Područni ured za zaštitu i spašavanje Rijeka sa sjedištem u Rijeci s:

20.1. Odjelom za preventivne, planske i inspekcijske poslove

20.2. Odjelom za zaštitu i spašavanje

20.3. Županijskim centrom 112;

21. Područni ured za zaštitu i spašavanje Sisak sa sjedištem u Sisku s:

21.1. Odjelom za preventivne, planske i inspekcijske poslove

21.2. Županijskim centrom 112;

22. Područni ured za zaštitu i spašavanje Slavonski Brod sa sjedištem u Slavonskom Brodu s:

22.1. Odjelom za preventivne, planske i inspekcijske poslove

22.2. Županijskim centrom 112;

23. Područni ured za zaštitu i spašavanje Split sa sjedištem u Splitu s:

23.1. Odjelom za preventivne, planske i inspekcijske poslove

23.2. Odjelom za zaštitu i spašavanje

23.3. Županijskim centrom 112;

24. Područni ured za zaštitu i spašavanje Šibenik sa sjedištem u Šibeniku s:

24.1. Odjelom za preventivne, planske i inspekcijske poslove

24.2. Županijskim centrom 112;

25. Područni ured za zaštitu i spašavanje Varaždin sa sjedištem u Varaždinu s:

25.1. Odjelom za preventivne, planske i inspekcijske poslove

25.2. Županijskim centrom 112;

26. Područni ured za zaštitu i spašavanje Virovitica sa sjedištem u Virovitici s:

26.1. Odjelom za preventivne, planske i inspekcijske poslove

26.2. Županijskim centrom 112;

27. Područni ured za zaštitu i spašavanje Vukovar sa sjedištem u Vukovaru s:

27.1. Odjelom za preventivne, planske i inspekcijske poslove

27.2. Županijskim centrom 112;

28. Područni ured za zaštitu i spašavanje Zadar sa sjedištem u Zadru s:

28.1. Odjelom za preventivne, planske i inspekcijske poslove

28.2. Županijskim centrom 112;

29. Područni ured za zaštitu i spašavanje Zagreb sa sjedištem u Zagrebu s:

29.1. Odjelom za preventivne, planske i inspekcijske poslove

29.2. Odjelom za zaštitu i spašavanje

29.3. Županijskim centrom 112.

ODJEL ZA PREVENTIVNE, PLANSKE I INSPEKCIJSKE POSLOVE

Članak 64.

Odjel za preventivne, planske i inspekcijske poslove ustrojava se u svim Područnim uredima za zaštitu i spašavanje i obavlja stručne poslove vezane uz popunu, pozivanje i mobilizaciju civilne zaštite jedinica lokalne i područne (regionalne) samouprave, sudjeluje u planiranju opremanja i provođenju osposobljavanja civilne zaštite i obavlja druge operativne poslove vezane uz ustrojavanje, pripravnost i djelovanje tijela za vođenje postrojbi i drugih operativnih snaga zaštite i spašavanja, provodi druge mjere vezane uz spremnost za reagiranje na katastrofe i velike nesreće.

Odjel za preventivne, planske i inspekcijske poslove, sukladno županijskom, odnosno gradskim i općinskim planovima zaštite i spašavanja, pruža pomoć operativnim snagama zaštite i spašavanja županije, gradova i općina, pravnim osobama koje se uključuju u sustav zaštite i spašavanja i drugim sudionicima tijekom aktivnosti zaštite i spašavanja za vrijeme katastrofe i velike nesreće koja je zahvatila područje samo jedne županije, a u slučaju potrebe zapovjedniku civilne zaštite Republike Hrvatske ili glavnom vatrogasnom zapovjedniku Republike Hrvatske dostavlja zahtjev za uključivanje postrojbi Oružanih snaga Republike Hrvatske i pripadnika redarstvenih snaga u aktivnosti zaštite i spašavanja te ih izvješćuje o provedenim mjerama i aktivnostima.

Odjel za preventivne, planske i inspekcijske poslove izrađuje nacrt prethodnih mišljenja na procjene ugroženosti; sudjeluje u izradi i daje mišljenje na normativne akte u području svoje nadležnosti; obavlja inspekcijski nadzor provedbe Zakona o zaštiti i spašavanju te inspekcijski nadzor u području vatrogastva i predlaže mjere za otklanjanje uočenih nedostataka, vodi upravni postupak u prvom stupnju, surađuje s ostalim inspekcijskim službama tijela državne uprave; sudjeluje u provedbi međunarodnih aktivnosti u području zaštite i spašavanja; sudjeluje u provedbi obuke i osposobljavanja u sustavu zaštite i spašavanja; provodi sve postupke u rješavanju o pravima pripadnika civilne zaštite; usklađuje planove postupanja snaga zaštite i spašavanja i prati izvršenje u slučajevima proglašenja katastrofe, pruža stručnu pomoć tijelima lokalne i područne (regionalne) samouprave u vezi s njihovim obvezama iz područja zaštite i spašavanja; provodi propise u svezi izrade operativnih planova pravnih osoba koje manipuliraju manjim količinama opasnih tvari, sudjeluju u usklađivanju aktivnosti na izradi vanjskih planova; daje mišljenja na prostorne planove u svezi s potrebom izgradnje skloništa i provodi nadzor nad održavanjem i korištenjem skloništa, surađuje s tijelima lokalne i područne (regionalne) samouprave u svezi s njihovim obvezama glede zaštite i spašavanja, neposredno surađuje s pravnim osobama, vezano uz zakonske obveze pravnih osoba.

ODJEL ZA ZAŠTITU I SPAŠAVANJE

Članak 65.

U Područnim uredima za zaštitu i spašavanje Osijek, Rijeka, Split i Zagreb ustrojava se Odjel za zaštitu i spašavanje koji obavlja stručne poslove vezane za ustrojavanje državnih postrojbi civilne zaštite, njihovu popunu ljudstvom i materijalno tehničkim sredstvima; sudjeluje u pripremi i provedbi programa osposobljavanja i uvježbavanja pripadnika i postrojbi, sudjeluje u planiranju, organizaciji i provedbi vježbi državnog i međunarodnog značaja. Obavlja operativne poslove upravljanja zonskim skladištem (organizira i nadzire vođenje skladišta, skrbi o ispravnosti opreme, sredstava i tehnike, pokreće postupak za otklanjanje kvarova i nedostataka, provodi distribuciju opreme i sredstava, ustrojava i vodu potrebnu tehničku i ostalu dokumentaciju vezanu za upravljanje opremom, sredstvima i skladišnim prostorom). Odjel izrađuje prijedloge razvojnih planova; izrađuje izvješća, stručne elaborate i analize iz područja svog rada; prati razvoj novih tehnologija, opreme i sredstava, metoda i postupaka te predlaže njihovo praktično uvođenje u operativnu uporabu.

Odjel za zaštitu i spašavanje sudjeluje u planiranju i provedbi edukacije i osposobljavanja stanovništva i ostalih operativnih snaga zaštite i spašavanja za osobnu i uzajamnu zaštitu te provedbu mjera civilne zaštite; operativno djeluje u raznim vrstama intervencija zaštite i spašavanja ljudi i imovine te pružanju tehničke pomoći u nesrećama izazvanim tehničko – tehnološkim i prirodnim događajima; sudjeluje u pripremi pružanja pomoći i provedbi akcija u drugim državama na temelju zakonskih ovlasti i sklopljenih sporazuma. Odjel za zaštitu i spašavanje sudjeluje u informativno promidžbenim aktivnostima koje organizira i vodi Državna uprava.

ŽUPANIJSKI CENTAR 112

Članak 66.

Županijski centar 112 kao operativno-komunikacijska dežurna služba, tijekom 24 sata na dan, osigurava komunikacijsku koordinaciju rada i djelovanja uvezanih elemenata sustava zaštite i spašavanja na području županije s uredima državne uprave u županijama i upravnim tijelima jedinica područne (regionalne) samouprave, institucijama, spasilačkim i hitnim službama te centrima 112 susjednih županija; obavlja operativno organiziranje rada sustava obavješćivanja i uzbunjivanje 112 na razinama županije; provodi prijem i prenošenje svih odluka, naloga, zapovijedi i izvješća o provođenju mobilizacije i mjera pripravnosti elemenata zaštite i spašavanja kao i izvršavanja drugih mjera na području županije; operativno provodi otkrivanje i praćenje svih vrsta opasnosti i praćenje posljedica tih opasnosti; provodi prijem informacija o događajima i zahtjevima za pomoć na jedinstven broj 112 i vrši evidenciju zaprimljenih informacija; usmjerava i prosljeđuje informacije o događajima i zahtjeve za pomoć nadležnim žurnim službama te prati njihovo međusobno djelovanje tijekom akcija spašavanja; izrađuje provedbeni naputak za provedbu standardnih operativnih postupaka na razini županijskog centra 112; izrađuje naputak djelovanja centra 112 i pričuvnih postrojbi za uzbunjivanje; provodi aktiviranje pričuvnih postrojbi za motrenje i uzbunjivanje; osigurava djelovanje sustava javnog uzbunjivanja građana na području županije i prema procjeni obavlja uzbunjivanje i obavješćivanje građana, pravnih osoba, tijela državne uprave, organiziranih snaga zaštite i spašavanja i drugih spasilačkih službi na području županije o otkrivenim opasnostima i njihovim posljedicama; obavlja prikupljanje, obradu i analizu svih informacija i podataka o opasnostima, objedinjuje ih i izrađuje redovna i izvanredna izvješća te ih dostavlja korisnicima; prikuplja hidrološke, meteorološke, seizmološke, radiološke, epidemiološke podatke i druge podatke o onečišćenju okoliša od mjerodavnih službi i tijela te prati stanje i promjene tih podataka; obavlja posredovanje i komutaciju svih vrsta veza za potrebe hitnih spasilačkih službi, tijela državne uprave i lokalne samouprave županije; vodi i ažurira propisane baze podataka o spasilačkim službama, potencijalnim izvorima opasnosti, opasnim tvarima za područje županije; vodi i ažurira jedinstvenu bazu podataka o svim događajima u županiji, poduzetim mjerama i posljedicama; koordinira provođenje logističkog osiguranja centra 112; koordinira organizaciju svih vrsta veza za prikupljanje i razmjenu podataka i informacija centra 112; osigurava ispravnu uporabu komunikacijsko-informacijske opreme; kontrolira ispravnost komunikacijsko-informacijske opreme; obavlja održavanje komunikacijsko-informacijske opreme na korisničkoj razini za potrebe centra 112 i sustava uzbunjivanja; izrađuje i vodi propisane operativno-radne dokumente centra 112.; obavlja i druge poslove po nalogu nadležnog pomoćnika ravnatelja i pročelnika područnog ureda.

Županijski centar 112 ustrojava se na razini odjela.

VI. UPRAVLJANJE UNUTARNJIM USTROJSTVENIM JEDINICAMA

Članak 67.

Ravnatelj predstavlja Državnu upravu i upravlja njenim radom.

Zamjenik ravnatelja zamjenjuje ravnatelja u slučaju odsutnosti ili spriječenosti ravnatelja te obavlja i sve druge poslove koje mu povjeri ravnatelj.

Radom službe upravlja pomoćnik ravnatelja.

Članak 68.

Radom Kabineta ravnatelja upravlja tajnik Kabineta.

Radom Područnih ureda za zaštitu i spašavanje upravljaju pročelnici.

Radom odjela upravljaju načelnici.

Radom Državnog centra 112 upravlja načelnik.

Radom Odjela državne intervencijske postrojbe upravlja zapovjednik državne intervencijske postrojbe – načelnik, a radom državnih intervencijskih postrojbi upravljaju zapovjednici.

Radom odsjeka upravljaju voditelji odsjeka.

Članak 69.

Zamjenik i pomoćnik ravnatelja odgovorni su za svoj rad ravnatelju Državne uprave.

Tajnik Kabineta ravnatelja odgovoran je za svoj rad ravnatelju Državne uprave.

Pročelnik područnog ureda odgovoran je ravnatelju Državne uprave za redovno funkcioniranje područnog ureda, a pomoćniku ravnatelja nadležnom za Službu za sustav 112, pomoćniku ravnatelja Službe za civilnu zaštitu i načelniku Državnog centra 112 za obavljanje poslova iz njihove nadležnosti.

Načelnik odjela za svoj rad odgovoran je nadležnom pomoćniku ravnatelja.

Zapovjednik Odjela državne intervencijske postrojbe i zapovjednik državnih intervencijskih postrojbi za svoj rad odgovorni su Glavnom vatrogasnom zapovjedniku i neposredno nadređenom rukovoditelju.

Voditelj odsjeka za svoj rad odgovoran je nadležnom načelniku odjela.

Članak 70.

Kao stručno i savjetodavno tijelo, u svrhu zauzimanja stajališta i davanja prijedloga iz djelokruga rada Državne uprave, osniva se Stručni kolegij kojeg čine: ravnatelj, zamjenik ravnatelja i pomoćnici ravnatelja.

U radu Stručnog kolegija mogu sudjelovati i druge osobe koje odredi ravnatelj, na prijedlog zamjenika i pomoćnika ravnatelja.

Radom Stručnog kolegija rukovodi ravnatelj ili osoba koju on odredi, a administrativne i tehničke poslove za rad Stručnog kolegija obavlja Kabinet ravnatelja.

Članak 71.

Za raspravljanje pojedinih pitanja i za utvrđivanje nacrta propisa, te davanje mišljenja i prijedloga iz djelokruga rada Državne uprave ravnatelj može osnovati stručne savjete, odnosno radne skupine.

Članovi stručnih savjeta, odnosno radnih skupina izvan Državne uprave, imenuju se uz prethodno pribavljenu suglasnost čelnika odgovarajućeg tijela ili druge organizacije u kojoj su zaposleni.

VII. OKVIRNI BROJ DRŽAVNIH SLUŽBENIKA I NAMJEŠTENIKA DRŽAVNE UPRAVE

Članak 72.

Okvirni broj državnih službenika i namještenika potrebnih za obavljanje poslova iz djelokruga Državne uprave prikazan je u tablici koja je sastavni dio ove Uredbe.

VIII. NAČIN PLANIRANJA POSLOVA

Članak 73.

Poslovi Državne uprave obavljaju se na temelju godišnjeg plana rada.

Prijedlog godišnjeg plana rada izrađuju nadležne službe, područni uredi za zaštitu i spašavanje i samostalni odjeli.

Godišnji plan rada donosi ravnatelj najkasnije do kraja tekuće godine za iduću godinu.

IX. RASPORED RADNOG VREMENA

Članak 74.

Tjedno radno vrijeme u pravilu se raspoređuje na pet radnih dana, od ponedjeljka do petka.

Tjedno radno vrijeme službenika raspoređenih na radna mjesta u unutarnjim ustrojstvenim jedinicama koje obavljaju poslove operativnog dežurstva od 0 do 24 sata raspoređuje se sukladno propisima o radu.

Članak 75.

Državni službenici i namještenici u pravilu rade dnevno od 8.00 do 16.00 sati.

Članak 76.

Dnevni odmor u tijeku radnog vremena traje 30 minuta, a ne može se odrediti na početku ili na kraju radnog vremena.

Članak 77.

Tjedni i dnevni raspored radnog vremena i dnevni odmor uredit će se pobliže Pravilnikom o unutarnjem redu Državne uprave za zaštitu i spašavanje.

Održavanje uredovnih dana Državne uprave određuje ravnatelj posebnom odlukom.

X. PRIJELAZNE I ZAVRŠNE ODREDBE

Članak 78.

Pitanja od značenja za rad Državne uprave koja nisu uređena zakonom, drugim propisima i ovom Uredbom, uredit će se Pravilnikom o unutarnjem redu Državne uprave.

Pravilnikom iz stavka 1. ovoga članka utvrdit će se radna mjesta za državne službenike i namještenike, s naznakom njihovih osnovnih poslova i zadaća, stručnih uvjeta potrebnih za njihovo obavljanje, njihove ovlasti i odgovornosti te druga pitanja od značenja za rad Državne uprave.

Ravnatelj Državne uprave donijet će Pravilnik o unutarnjem redu Državne uprave u roku 30 dana od dana stupanja na snagu ove Uredbe uz prethodnu suglasnost središnjeg tijela državne uprave nadležnog za službeničke odnose.

Članak 79.

Danom stupanja na snagu ove Uredbe prestaje važiti Uredba o unutarnjem ustrojstvu Državne uprave za zaštitu i spašavanje (»Narodne novine«, broj 83/2008).

Članak 80.

Ova Uredba stupa na snagu danom objave u »Narodnim novinama«.

Klasa: 023-03/11-01/14

Urbroj: 5030106-11-1

Zagreb, 3. kolovoza 2011.

Predsjednica
Jadranka Kosor, dipl. iur., v. r.

OKVIRNI BROJ DRŽAVNIH SLUŽBENIKA I NAMJEŠTENIKA DRŽAVNE UPRAVE

|  |  |
| --- | --- |
| Ustrojstvena jedinica | službenik/namještenik |
| Zamjenik ravnatelja | 1 |
| 1. Kabinet ravnatelja | 15 |
| Tajnik kabineta | 1 |
| Stručni referent | 2 |
| Osobni vozač državnog dužnosnika | 1 |
| 1.1. Odsjek za koordinaciju i unutarnju kontrolu | 6 |
| 1.2. Odsjek za protokol i suradnju | 5 |
| 2. Državni centar 112 | 44 |
| Načelnik | 1 |
| Stručni referent | 1 |
| 2.1. Odsjek za operativne poslove | 21 |
| 2.2. Odsjek za vatrogasno operativno središte | 11 |
| 2.3. Odsjek za operativno planiranje i analitiku | 10 |
| 3. Odjel za međunarodnu suradnju | 9 |
| Načelnik Odjela | 1 |
| 3.1. Odsjek za multilateralnu suradnju i Europsku uniju | 4 |
| 3.2. Odsjek za bilateralnu suradnju | 4 |
| 4. Odjel za unutarnju reviziju | 2 |
| 5. Služba za civilnu zaštitu | 28 |
| Pomoćnik ravnatelja | 1 |
| Zamjenik | 1 |
| Stručni referent | 1 |
| 5.1. Odjel za operativne, logističke i analitičke poslove civilne zaštite |  |
| Načelnik Odjela | 1 |
| 5.1.1. Odsjek za operativne i logističke poslove civilne zaštite | 7 |
| 5.1.2. Odsjek za analitičke poslove i razvoj civilne zaštite | 4 |
| 5.2. Odjel za preventivne, planske i inspekcijske poslove |  |
| Načelnik Odjela | 1 |
| 5.2.1. Odsjek za preventivno-planske poslove | 7 |
| 5.2.2. Odsjek za inspekcijske poslove | 5 |
| 6. Služba za vatrogastvo | 110 |
| Pomoćnik ravnatelja | 1 |
| Zamjenik glavnog vatrogasnog zapovjednika | 1 |
| Pomoćnik glavnog vatrogasnog zapovjednika | 2 |
| Stručni referent | 1 |
| 6.1. Odjel za operativne poslove vatrogastva i analitiku |  |
| Načelnik Odjela | 1 |
| Stručni referent | 1 |
| 6.1.1. Odsjek za operativne poslove vatrogastva | 5 |
| 6.1.2. Odsjek za analitiku vatrogastva | 4 |
| 6.2. Odjel za planiranje, preventivu i nadzor |  |
| Načelnik Odjela | 1 |
| 6.2.1. Odsjek za planiranje i preventivu | 4 |
| 6.2.2. Odsjek za nadzor i inspekcijske poslove | 5 |
| 6.3. Odjel državne intervencijske postrojbe |  |
| Načelnik Odjela | 1 |
| Stručni referent | 1 |
| 6.3.1. Državna intervencijska postrojba Split | 23 |
| 6.3.2. Državna Intervencijska postrojba Zadar | 19 |
| 6.3.3. Državna Intervencijska postrojba Šibenik | 21 |
| 6.3.4. Državna Intervencijska postrojba Dubrovnik | 19 |
| 7. Služba za sustav 112 | 40 |
| Pomoćnik ravnatelja | 1 |
| Zamjenik | 1 |
| Stručni referent | 1 |
| 7.1. Odjel za preventivu, planiranje i nadzor |  |
| Načelnik Odjela | 1 |
| 7.1.1. Odsjek za plansko-normativne poslove | 6 |
| 7.1.2. Odsjek za standarde i nadzor rada – razvoj kompetencija | 4 |
| 7.2. Odjel za komunikacijsku i informacijsku tehnologiju |  |
| Načelnik Odjela | 1 |
| 7.2.1. Odsjek za telekomunikacijsku tehnologiju | 4 |
| 7.2.2. Odsjek za radio komunikacijsku tehnologiju | 6 |
| 7.2.3. Odsjek za informacijsku tehnologiju i operativno tehnički nadzor informacijsko komunikacijskog sustava 112 | 10 |
| 7.3. Odjel za sustav javnog uzbunjivanja | 5 |
| 8. Učilište vatrogastva i zaštite i spašavanja | 48 |
| Pomoćnik ravnatelja | 1 |
| Tajnik Učilišta | 1 |
| Stručni referent | 1 |
| 8.1. Vatrogasna škola |  |
| Načelnik | 1 |
| 8.1.1. Odsjek za operativu | 8 |
| 8.1.2. Odsjek za preventivu i obrazovanje | 5 |
| 8.1.3. Odsjek za specijalistička osposobljavanja u vatrogastvu | 4 |
| 8.2. Centar za specijalističko osposobljavanje Zagreb | 7 |
| 8.3. Centar za specijalističko osposobljavanje Split | 8 |
| 8.4. Centar za tehniku zaštite i spašavanja |  |
| Načelnik | 1 |
| 8.4.1. Odsjek za ispitivanje tehnike | 6 |
| 8.4.2. Odsjek za normativno uredovanje | 5 |
| 9. Služba zajedničkih poslova | 66 |
| Pomoćnik ravnatelja | 1 |
| Stručni referent | 1 |
| 9.1. Odjel za pravne i opće poslove |  |
| Načelnik Odjela | 1 |
| 9.1.1. Odsjek za normativne i upravno pravne poslove | 4 |
| 9.1.2. Odsjek za opće poslove | 4 |
| 9.2. Odjel za ljudske potencijale |  |
| Načelnik Odjela | 1 |
| 9.2.1. Odsjek za razvoj i upravljanje ljudskim potencijalima | 4 |
| 9.2.2. Odsjek za kadrovske poslove i zaštitu na radu | 4 |
| 9.3. Odjel za financijske poslove |  |
| Načelnik Odjela | 1 |
| 9.3.1. Odsjek plana i analize | 6 |
| 9.3.2. Odsjek za računovodstvene i financijske poslove | 9 |
| 9.4. Odjel za nabavu i materijalne poslove |  |
| Načelnik Odjela | 1 |
| 9.4.1. Odsjek za planiranje i nabavu | 10 |
| 9.4.2. Odsjek za materijalne poslove | 12 |
| 9.4.3. Odsjek za skladišno poslovanje | 7 |
| 10. PUZS Bjelovar | 18 |
| Pročelnik | 1 |
| Stručni referent za administrativne i logističke poslove | 1 |
| 10.1. Odjel za preventivne, planske i inspekcijske poslove | 5 |
| 10.2. Županijski centar 112 | 11 |
| 11. PUZS Čakovec | 18 |
| Pročelnik | 1 |
| Stručni referent za administrativne i logističke poslove | 1 |
| 11.1. Odjel za preventivne, planske i inspekcijske poslove | 5 |
| 11.2. Županijski centar 112 | 11 |
| 12. PUZS Dubrovnik | 21 |
| Pročelnik | 1 |
| Stručni referent za administrativne i logističke poslove | 1 |
| 12.1. Odjel za preventivne, planske i inspekcijske poslove | 6 |
| 12.2. Županijski centar 112 | 13 |
| 13. PUZS Gospić | 18 |
| Pročelnik | 1 |
| Stručni referent za administrativne i logističke poslove | 1 |
| 13.1. Odjel za preventivne, planske i inspekcijske poslove | 5 |
| 13.2. Županijski centar 112 | 11 |
| 14.PUZS Karlovac | 18 |
| Pročelnik | 1 |
| Stručni referent za administrativne i logističke poslove | 1 |
| 14.1. Odjel za preventivne, planske i inspekcijske poslove | 5 |
| 14.2. Županijski centar 112 | 11 |
| 15. PUZS Koprivnica | 18 |
| Pročelnik | 1 |
| Stručni referent za administrativne i logističke poslove | 1 |
| 15.1. Odjel za preventivne, planske i inspekcijske poslove | 5 |
| 15.2. Županijski centar 112 | 11 |
| 16.PUZS Krapina | 18 |
| Pročelnik | 1 |
| Stručni referent za administrativne i logističke poslove | 1 |
| 16.1. Odjel za preventivne, planske i inspekcijske poslove | 5 |
| 16.2. Županijski centar 112 | 11 |
| 17. PUZS Osijek | 42 |
| Pročelnik | 1 |
| Viši stručni referent za administrativne i logističke poslove | 1 |
| 17.1. Odjel za preventivne, planske i inspekcijske poslove | 8 |
| 17.2. Odjel za zaštitu i spašavanje | 9 |
| 17.3. Županijski centar 112 | 23 |
| 18. PUZS Pazin | 20 |
| Pročelnik | 1 |
| Stručni referent za administrativne i logističke poslove | 1 |
| 18.1. Odjel za preventivne, planske i inspekcijske poslove | 5 |
| 18.2. Županijski centar 112 | 13 |
| 19. PUZS Požega | 19 |
| Pročelnik | 1 |
| Stručni referent za administrativne i logističke poslove | 1 |
| 19.1. Odjel za preventivne, planske i inspekcijske poslove | 5 |
| 19.2. Županijski centar 112 | 12 |
| 20. PUZS Rijeka | 44 |
| Pročelnik | 1 |
| Viši stručni referent za administrativne i logističke poslove | 1 |
| 20.1. Odjel za preventivne, planske i inspekcijske poslove | 8 |
| 20.2. Odjel za zaštitu i spašavanje | 11 |
| 20.3. Županijski centar 112 | 23 |
| 21. PUZS Sisak | 22 |
| Pročelnik | 1 |
| Stručni referent za administrativne i logističke poslove | 1 |
| 21.1. Odjel za preventivne, planske i inspekcijske poslove | 7 |
| 21.2. Županijski centar 112 | 13 |
| 22. PUZS Slavonski Brod | 20 |
| Pročelnik | 1 |
| 22.1. Odjel za preventivne, planske i inspekcijske poslove | 6 |
| 22.2. Županijski centar 112 | 13 |
| 23. PUZS Split | 49 |
| Pročelnik | 1 |
| Viši stručni referent za administrativne i logističke poslove | 1 |
| 23.1. Odjel za preventivne, planske i inspekcijske poslove | 8 |
| 23.2. Odjel za zaštitu i spašavanje | 11 |
| 23.3. Županijski centar 112 | 28 |
| 24. PUZS Šibenik | 20 |
| Pročelnik | 1 |
| Stručni referent za administrativne i logističke poslove | 1 |
| 24.1. Odjel za preventivne, planske i inspekcijske poslove | 5 |
| 24.2. Županijski centar 112 | 13 |
| 25. PUZS Varaždin | 18 |
| Pročelnik | 1 |
| Stručni referent za administrativne i logističke poslove | 1 |
| 25.1. Odjel za preventivne, planske i inspekcijske poslove | 5 |
| 25.2. Županijski centar 112 | 11 |
| 26. PUZS Virovitica | 18 |
| Pročelnik | 1 |
| Stručni referent za administrativne i logističke poslove | 1 |
| 26.1. Odjel za preventivne, planske i inspekcijske poslove | 5 |
| 26.2. Županijski centar 112 | 11 |
| 27. PUZS Vukovar | 21 |
| Pročelnik | 1 |
| Stručni referent za administrativne i logističke poslove | 1 |
| 27.1. Odjel za preventivne, planske i inspekcijske poslove | 6 |
| 27.2. Županijski centar 112 | 13 |
| 28.PUZS Zadar | 21 |
| Pročelnik | 1 |
| Stručni referent za administrativne i logističke poslove | 1 |
| 28.1. Odjel za preventivne, planske i inspekcijske poslove | 6 |
| 28.2. Županijski centar 112 | 13 |
| 29. PUZS Zagreb | 63 |
| Pročelnik | 1 |
| Viši stručni referent za administrativne i logističke poslove | 1 |
| 29.1. Odjel za preventivne, planske i inspekcijske poslove | 9 |
| 29.2. Odjel za zaštitu i spašavanje | 19 |
| 29.3. Županijski centar 112 | 33 |
| UKUPNO:  Državna uprava za zaštitu i spašavanje | 869 |

Uredba, NN 109/2011-2149